NuPS - m1-edustus\nN ummelan Palloseura kohtaa perjantaina Karjaan BK-46:n Kuoppanummen kotinurmella. Länsi-Uusimaan paikallisderby alkaa klo 18. – Ainoastaan voitto kelpaa pelistä, toteaa joukkueen kapteeni Oskari Kokkila . Kapteeni myöntää, että paikallisottelu sytyttää kyllä taistelutahdon riittämiin. – Vastassa on paljon tuttuja pelaajia ja Egillehän tämä on erityisesti iso ottelu nyt NuPSin väreissä, Kokkila kertoo. Egzon Avdi pelasi vielä viime kaudella BK:n riveissä kakkosta. NuPSIn kakkosvalmentaja Ville Kiuru on samoilla linjoilla Kokkilan kanssa. Pisteet BK:sta maistuisi. – Luotamme omaan tapaamme pelata. Emme ole erityisesti tutkailleet vastustajaa, vaikka toki tiedämme millainen joukkue meille vieraaksi saapuu, Kiuru kertoo. Perjantain kokoonpanosta puuttuvat varmasti pelikieltoa kärsivä maalitykki Niko Vuorela ja polvivammaa poteva Joonas Vikholm. Loukkaantumiset ovat vaivanneet myös paria muuta pelaajaa, mutta viimeiset päivät ratkaisevat ketä kentällä kokoonpanossa nähdään. Syytä huoleen ei Kiurun mukaan ole, sillä pelaajamateriaalia riittää. – Se on yksi meidän vahvuuksistamme tällä hetkellä. Meillä on kasassa niin hyvä nippu, että taso ei kärsi yhden tai kahden pelaajan poissaolosta. Hyvällä fiiliksellä ja voitontahtoisena olemme menossa huomiseen peliin. Pelaajat pääsevät nyt toiveidensa mukaisesti jatkamaan kauttaan nurmella, kun pelit siirtyvät Uimahallilta takaisin Kuoppanummen nurmelle. Joukkue toivoo paikan päälle paljon vihtiläistä kannustusvoimaa. Ei olisi mikään suuri yllätys, että Karjaalta olisi oma huutosakki tulossa paikalle. Mikäli omista kaapeista löytyy nykyinen tai vanha pelipaita, oli laji ja joukkue mikä tahansa, se kannattaa pukea peliin päälle. Pelipaidalla nimittäin pääsee lunastamaan ottelun buffasta kaksi makkaraa yhden hinnalla. Mikäli jostain syystä paikalle ei ole mahdollisuutta tulla, ottelua on mahdollista seurata niin puhelimesta, tabletista kuin koneeltakin live-streamina. Ottelua voit seurata osoitteesta https://solidsport.com/nummelan-palloseura-miesten-edustusjoukkue Katselu-oikeus maksaa kolme euroa kerralta. Mutta futis on parasta paikan päällä, joten nähdään perjantaina Kuoppiksella! Pelissä mukana paikallinen Lifestyle-liike Hampton\nNuPS M1 – EIF/Akademi 4-1 (1-0) NuPS kohtasi kauden toisessa kotiottelussaan EIF/Akademin. NuPS oli ottelussa selvästi parempi joukkue ja EIF/Akademi kaatui lopulta Rintamäki Arenalla selvästi 4-1. Ottelu käynnistyi kotijoukkueen hallinnalla TöTa-ottelun tavoin. Hallinnasta huolimatta, kummassakaan kenttäpäädyssä ei nähty vaarallisia maalipaikkoja ensimmäisen 20 minuutin aikana. Ottelun ensimmäinen maalipaikka avautui 25 minuutin pelin jälkeen, kun Siikala karkasi vierasjoukkueen puolustajilta Kosken hienon läpisyötön päätteeksi. Siikalan laukaus painui kuitenkin sivuverkkoon ja EIF/Akademi selvisi tilanteesta säikähdyksellä. NuPS:n seuraava hyvä tilanne avautui vastahyökkäyksestä noin puolen tunnin kohdalla, mutta kapteeni Kokkilan pusku osui ylärimaan. Ottelun avausmaali nähtiin juuri ennen ensimmäisen puoliajan päättymistä, kun Vuorela sai jalkansa vapaaksi rankkarialueen rajan tienoilla. Vuorelan tarkka laukaus napsahti komeasti takakulmaan Korhosen hyvän syötön päätteeksi. Lisämaaleja ei avausjaksolla nähty ja näin ollen puoliajalle siirryttiin kotijoukkueen 1-0 johdossa. Toinen puoliaika käynnistyi vauhdikkaasti ja kotijoukkue siirtyikin nopeasti 2-0 johtoon Kosken maalilla. Koski ampui pallon maaliin Kokkilan antamasta kulmapotkusta. EIF/Akademi nousi hetkeksi mukaan peliin vain kolme minuuttia NuPS:n 2-0 maalin jälkeen, kun Noah Lundströmin laukaus pomppi onnekkaasti maaliin NuPS:n puolustajan jalasta. NuPS kuittasi EIF:n maalin välittömästi. Kotijoukkue lähti hyökkäämään suoraan aloituksesta, jonka jälkeen Korhonen vapautti Laakson läpiajoon upealla syötöllä. Laakso ei erehtynyt läpiajosta ja NuPS siirtyi 3-1 johtoon. Vuorela iski pallon maaliin vielä kertaalleen reilun tunnin pelin jälkeen ja sinetöi siinä samalla ottelun loppulukemiksi 4-1. NuPS kohtaa seuraavassa ottelussaan sarjan kärkipaikalla olevan Atlantiksen. Ottelu pelataan Pallomyllyn tekonurmella, 17.5 klo 19:15 alkaen. NuPS:n avauskokoonpano: Karjalainen, Koski, Karjala, Vikholm, Lintula, Glad, Kokkila, Korhonen, Vuorela N, Siikala, Laakso. Vaihdossa: Jukari, Laine, Vuorela J, Järvensivu, Kahila, Lindholm.\nNuPS pelasi viime perjantaina tämän kauden ensimmäisen kotiottelunsa Rintamäki Arenalla. NuPS kohtasi kotiavauksessaan Töölön Taiston. Sää oli tällä kertaa varsin kylmä, mutta innokkaimmat fanit olivat löytäneet tiensä katsomoon kehnosta säästä huolimatta. Ottelu käynnistyi kotijoukkueen hallinnalla. Vahva hallinta tuotti tulosta jo 12 minuutin kohdalla, kun Niko Vuorela iski pallon maaliin Avdin hyvän esityön päätteeksi. NuPS:n seuraava maali nähtiin käytännössä seuraavasta hyökkäyksestä, kun Joonas Siikala karkasi Taiston puolustuslinjalta. Siikala ei erehtynyt avopaikasta ja iski pallon varmasti maaliin. Nopean 2-0 johdon jälkeen, kotijoukkueen paras vire hyytyi ja vierasjoukkue pääsi paremmin peliin mukaan. Taiston kirivaihde sai kovan kolauksen 24 minuutin kohdalla, kun keskikenttämies Harry Kossigbo ajettiin ulos kentältä suoralla punaisella varsin vaarallisen taklauksen päätteeksi. Kotijoukkueen peli meni hieman sekaisin rajun taklauksen jälkeen, jonka ansiosta vierasjoukkue hallitsi ottelua jopa vajaamiehisenä. TöTa onnistui iskemään pallon maaliin vielä aivan avausjakson lopussa, joten puoliajalle siirryttiin NuPS:n 2-1 johtoasemassa. Toinen puoliaika käynnistyi tasaisissa merkeissä. Toisen jakson ensimmäinen maali nähtiin 62 peliminuutin jälkeen, kun Avdi pääsi pyörähtämään vastustajan boksissa vapaaksi. Avdi ei erehtynyt lähietäisyydeltä ja siirsi NuPS:n 3-1 johtoon. NuPS:n 3-1 maali katkaisi vieraiden viimeisenkin kirin ja näin ollen ottelun tempo laski loppua kohden. Avdi iski pallon maaliin vielä kertaalleen 78 minuutin kohdalla ja viimeisteli ottelun loppulukemiksi 4-1. NuPS:n seuraava ottelu pelataan Rintamäki Arenalla, perjantaina 10.5 ja silloin vastaan asettuu EIF/Akademi. Avauskokoonpano: Karjalainen, Koski, Karjala, Vikholm, Lintula, Glad, Kokkila, Korhonen, Vuorela N, Siikala, Avdi. Vaihdossa: Jukari, Kiuru, Vuorela J, Kaalamo, Kahila, Pilviö.\n31.10.2019 20:00 M1 Edustus\nRintamäki Areena TN (Uimahallin TN koko kenttä)\n07.11.2019 20:00 M1 Edustus\n14.11.2019 20:00 M1 Edustus


Mediaseuranta: HS: Torien sulkemiset Moskovassa ajavat afgaaneja kohti Suomea\nHS: Torien sulkemiset Moskovassa ajavat afgaaneja kohti Suomea\nHelsingin Sanomat: Torien sulkemiset Moskovassa ajavat afgaaneja kohti Suomea 18.10.2009\n"Emme nähneet eläimiä, mutta jälkiä näimme. Siellä on kuulemma karhuja."\nAfganistanilainen Abdullah Haidary muistelee viime huhtikuun päivää, jolloin hän ja kolme hänen maanmiestään kuljeskelivat jossain Venäjän rajavyöhykkeellä. Karjalan metsät olivat outo paikka afgaanille.\nKompassin ja kartan kanssa liikkuneet miehet olivat saaneet summittaisia ohjeita. Tiedossa oli paikka, josta rajalle olisi matkaa 12 kilometriä.\nHaidaryn määränpää oli Suomi.\nMaastorajan yli on tullut tänä vuonna luvatta Kaakkois-Suomeen 21 afganistanilaista. Vielä useampi on yrittänyt: Venäjän rajavyöhykkeellä on pysäytetty liki 200 Suomeen pyrkinyttä afgaania.\nTätä nykyä Haidary ja toinen afgaani Hadi Mohammad asuvat Punkaharjulla, jossa he opiskelevat suomen kieltä ja kulttuuria Itä-Karjalan kansanopistossa. He ovat hakeneet Suomesta turvapaikkaa.\nMiesten kertoma tarina on turvaa hakeville afgaaneille tyypillinen: Elämästä Afganistanissa tuli liian vaarallista, toimeentulo Moskovassa loppui, ja suunnaksi otettiin Suomi.\nHaidary kertoo olevansa 32-vuotias ja työskennelleensä Ghaznin kaupungissa Keski-Afganistanissa tyttökoulun rehtorina. Nimettömässä on sormus, hiuksissa on häivähdys harmaata.\nHän ei uskonut olevansa enää turvassa, koska tyttökoulut eivät ole talebanien suosiossa ja koska hän oli tehnyt yhteistyötä alueella olevien yhdysvaltalaisjoukkojen kanssa.\nTutut afgaanit lupailivat työtä Moskovassa. Kotiin jäivät odottamaan vaimo ja kaksi poikaa.\nSamoihin aikoihin Moskovaan oli jälleen päätynyt myös Hadi Mohammad. Hän oli jo kertaalleen lähtenyt Venäjältä, mutta vaikeudet kotiseudulla Wardakissa saivat hänet palaamaan työhön Moskovaan.\nMohammadin mukaan elämä oli hankalaa, sillä afgaanien suosimia toreja oli suljettu ja viranomaisia piti vältellä.\n"Jos poliisi olisi ottanut minut kiinni, minut olisi käännytetty, koska minulla ei ollut oleskelulupaa", hän sanoo.\nMohammad kertoo, että maaliskuussa hän ja kaksi muuta afgaania tulivat Pietariin, matkustivat taksilla tunnin pari kohti Suomea ja jäivät autosta. Pakkasyönä miehet marssivat metsissä, kunnes olivat Suomen puolella.\n"Etsimme tunnin verran rajavartijoita. Tarvitsimme apua, koska kaveri oli loukannut jalkansa. Ja meillä oli hirveä nälkä."\nMyös Haidary oli saanut Moskovassa huomata, että lupaukset työstä eivät toteutuneet.\nNeljässä kuukaudessa säästöt olivat menneet. Hän päätti lähteä Suomeen, koska se oli helpoin reitti Eurooppaan.\n"En huomannut, kun menimme rajasta yli. Vasta autojen rekistereistä ja kylteistä huomasimme, että olimme Suomessa."\nRajavartiolaitoksen mukaan on viitteitä, että afgaanien yritykset Suomeen ovat organisoituja. Kaakkois-Suomen rajavartioston komentajan Pasi Kostamovaaran mukaan vaikuttaa siltä, että Suomi on saanut hyvän maineen afgaaniyhteisössä.\nMiehet kiistävät, että heidän matkansa olisi järjestetty. He kertovat vain saaneensa vinkkejä afgaaneilta, jotka olivat käyneet yrittämässä Suomeen ja jääneet kiinni Venäjän puolella.\n"He sanoivat, että rajan yli on mahdollista päästä ja että heillä on vain käynyt huono tuuri", Haidary kertoo.\nKuten Mohammad, Haidary toivoo voivansa saada Suomesta koulutusta sekä töitä. Hän toivoo myös, että miehen perhe voisi tulla maahan. "Jos Afganistanissa olisi rauha, en olisi edes ajatellut Suomea."\nAvainsanat: Afganistan, laiton maahantulo, turvapaikanhakijat


Ura K-ruokakauppiaana tarjoaa monia mahdollisuuksia ammatilliseen kehittymiseen, osaamisen laajentamiseen ja myös henkilökohtaisten unelmien toteuttamiseen.\nK-ruokakauppiaiden jatkokoulutuksiin kutsutaan kauppiaita, joka toimintansa kautta ovat osoittaneet omaavansa sellaista kykyä, motivaatiota ja asennetta, joiden kautta syntyy kauppiaslisäarvoa. Kauppiaslisäarvon tuottamista mitataan useilla taloudellisilla ja laadullisilla mittareilla.\nK-ruokakauppiaiden jatkokoulutus vahvistaa kauppiaan johtamisen taitoja ja antaa hänelle valmiuksia siirtyä haastavampiin kauppapaikkoihin.\nKasvattajakauppiastoiminta on mahdollisuus K-ruokakauppiaalle, joka haluaa osallistua uusien K-ruokakauppiaiden kouluttamiseen ja samalla saada itselleen tavallistakin motivoituneemman työntekijän ja mahdollisen sparrauskumppanin.\nKasvattajakauppias valmentaa ja saa itsekin palautetta\nKasvattajakauppias tukee K-ruokakauppiaaksi kouluttautuvaa henkilöä tarjoamalla hänelle harjoittelupaikan.\nKasvattajakauppiaana toimiminen tuottaa K-ruokakauppiaalle monia hyötyjä, esimerkiksi:\nKasvattajakauppias saa avukseen motivoituneen työntekijän, josta usein kasvaa osaava sparrauskumppani.\nHarjoittelijan opiskeluun liittyvien tehtävien hyödyntäminen oman kaupan kehittämisessä.\nTilaisuuden pysähtyä tarkastelemaan omia tekemisiään ja mahdollisuuden nähdä asioita uusin silmin.\nKasvattajakauppiaana toimiminen on parhaimmillaan sekä antamista että saamista. Ohjatessaan tulevaa K-ruokakauppiasta toimiva kauppias osallistuu omalla panoksellaan K-Ruokakauppiasvalmennuksen toteuttamiseen. Harjoittelijalta tulevat kysymykset, kyseenalaistukset ja ideat auttavat kasvattajakauppiasta näkemään oman toimintaansa välillä ulkopuolisen silmin.\nKasvattajakauppiaan työtä arvostetaan K-ruokakauppiasyhteisössä, sillä sen kautta voidaan merkittävästi vaikuttaa tulevien K-ruokakauppiaiden osaamiseen ja sen kautta koko K-ryhmän kilpailukykyyn.\nMiten K-ruokakauppiaana voi edetä urallaan?\nKauppiaiden taidot kehittyvät parhaiten työssä onnistumisen kautta. Näyttöjen antaminen nykyisessä kauppapaikassa onkin uralla etenemisen tärkein yksittäinen lähtökohta.\nKauppiasuralla eteneminen edellyttää myös valmiutta ottaa vastaan uusia haasteita nopeallakin rytmillä, huomioiden kaikki kauppapaikan vaihtoon liittyvät seuraukset, kuten perheen mahdollinen muutto uudelle paikkakunnalle.\nNäiden peruslähtökohtien lisäksi omaehtoinen työn ohella tapahtuva lisäkoulutus eri muodoissaan parantaa kauppiaiden mahdollisuuksia saada toimintaansa lisäarvoa ja kehittyä urallaan.


Designsuosikit, jotka kannattaa hankkia nyt | Design Stories\nBlack Friday: 5 designsuosikkia, jotka kannattaa hankkia nyt\nFinnish Design Shopissa työskentelee suuri joukko hyvän muotoilun ystäviä, joista viisi poimi valikoimastamme omat suosikkinsa. Katso valinnat ja inspiroidu – saat Black Friday -viikonlopun ajan nämäkin tuotteet 10 %:n alennuksella!\nKarolina Klingenberg, logistiikkakoordinaattori\n”Olen aina pitänyt aikaa kestävistä designklassikoista ja erityisesti tanskalaisesta muotokielestä. Kun pari vuotta sitten löysimme perheellemme unelmakodin vuonna 1963 rakennetusta rivitalosta, aloin haaveilla Louis Poulsenin ikonisesta PH 5 -riippuvalaisimesta. Tämän vuoden juhlaversio, PH 5 kuparivarjostimella, sopisi alkuperäiskunnossa olevaan keittiöömme tai olohuoneeseemme täydellisesti.”\n”Skagerakin Jut-senkki on mittasuhteiltaan kaunis ja kooltaan siro, eli se sopii moneen tilaan. Messinkiset yksityiskohdat ovat juuri sopivalla tapaa hienovaraiset. Senkin on suunnitellut Thomas Jenkins, ja se on saatavilla myös marmorikannella.”\n”Normann Copenhagenin Tivoli-sarjan uudet Emperor-valaisimet ilahduttavat leikkisällä muotokielellään. Messinki sopii myös upeasti pimeään vuodenaikaan. Valaistus on asia, jolla voi leikitellä: sillä saa muokattua tilan tunnelmaa helposti ja silti näkyvällä tavalla.”\n• Tivolin Emperor-valaisin >\n”Valaistus on asia, jolla voi leikitellä: sillä saa muokattua tilan tunnelmaa helposti ja silti näkyvällä tavalla.”\nLauri Maukonen, logistiikkapäällikkö\n”Suosikkini on Artekin A810-lattiavalaisin, johon tutustuin jo 80-luvulla. Se on ollut perheeni käytössä lähes 30 vuoden ajan ja toimii yhä moitteettomasti. Alvar Aallon valaisin on ajaton, tyylikäs ja kestävä. Täydellinen lukuvalo!”\n• Artekin A810-lattiavalaisin >\nCindy Valo, taloushallinnon assistentti\n”Valintani on Warm Nordicin Cone-lattiavalaisin, jonka 50-lukua henkivä design puhuttelee minua vahvasti, kuten myös valaisimen funktionaalisuus. Tunnelma- ja lukuvalon lisäksi valaisin toimii kätevänä tasona kahvi- tai teekupille samalla kun käpertyy nojatuoliin hyvää kirjaa lukemaan. Oiva lahja joulupukin konttiin!”\n• Warm Nordicin Cone-lattiavalaisin >\nBlack Friday -kampanja on voimassa 22.–26.11.2018. Saat 10 %:n alennuksen kaikista normaalihintaisista tuotteista kampanjakoodilla BLACKFRIDAY2018.\nToimitus: Mikko Vaija Potretit: Pauliina Salonen Kuvat: Suvi Kesäläinen ja valmistajat\nPinnalla Louis Poulsen Skagerak Tivoli Artek Warm Nordic


Ruokailut Stadi Cup -turnauksessa 2021 : Stadi Cup Ry\nRuokailut ja kahvilat järjestetään kaikilla pelipaikoilla ja niistä vastaa Lounasmatti Oy. Lue lisää yhteistyöstä täältä.\nAikaa valmistautumiseen on tänä vuonna ollut erittäin vähän. Siksi pyydämme tutustumaan ohjeisiin huolella, seuraamaan viestintää ja varautumaan muutoksiin.\nRuokailujen tilausaika on päättynyt, kiitos kaikille tilaajille! Käpylässä, Talissa ja Pirkkolassa ruokailu tapahtuu kahviloiden yhteydessä. Kontulassa ruoat noudetaan Stadi Cup -toimihenkilöiltä huoltorakennuksesta. Joukkueita pyydetään menemään ruokailuun ajoissa siihen kellonaikaan, kun ruoka on tilattu, ja antamaan tilaa seuraaville ruokailijoille, jotta kontakteja voidaan välttää.\nRuokaa voi ostaa myös paikan päällä Käpylässä, Talissa ja Pirkkolassa hintaan 8,50 €/hlö niin kauan kuin sitä riittää. Kontulassa ruokaa ei ole paikan päällä ostettavissa, mutta kahvila palvelee sielläkin.\nLounasmatin kahvilat palvelevat kaikilla kentillä. Myynnissä on mm. lounasruokia, salaatteja, makkaraa, sämpylöitä, pullaa, munkkeja, kahvia, virvokkeita, jäätelöä ja makeisia. Kahvilat aukeavat ennen pelien alkua ja ovat auki iltaan asti. Pyydämme suosimaan sähköisiä maksutapoja eli maksukortteja ja MobilePay -maksua. Myös lounassetelit ja käteinen käyvät.\nEtukäteen tilatut iltapalaboksit ovat noudettavissa pelipaikoista klo 18 alkaen.\nJoukkueita pyydetään huolehtimaan käsihygieniasta ennen ruokailuun tuloa sekä pitämään etäisyyttä muihin asiakkaisiin. Paikalla on pisteitä käsien pesuun ja desinfiointiin.\nRuokailuihin ja kahviloihin liittyvissä kysymyksissä voitte olla yhteydessä Lounasmatin asiakaspalveluun myynti@lounasmatti.fi puh. 040 0581521.\nKiitos etukäteen yhteistyöstä ja ymmärryksestä. Tavataan Stadi Cupissa!


The halpa Saints Row: The Third - Full Package PC:lle Suomi\nSaints Row: The Third - Full Package PC\nSAINTS ROW: THE THIRD - FULL PACKAGE PC:lle on digitaalinen koodi, jolla ei ole viimeistä käyttöpäivää. Ostettuasi koodin saat sen välittömästi sähköpostiisi ilman toimituskuluja.\nKuvittele Grand Theft Auto kohotettuna 11:sta, sitä on Saints Row: The Third - Full Package PC, siltä se todellakin tuntuu! Alusta asti peli antaa sinulle mahdollisuuden hallita ja sinulla on Third Street Saints käytössäsi.\nThird Street Saints oli aiemmin jengi, mutta nyttemmin heistä on kehittynyt brändi. Nyt voit hankkia kaikenlaista Saints –kamaa, aina tennareista cooleihin päähineisiin.\nMitä Saints Row: The Third - Full Package PC oikein tarjoaa?\nSaints Row: The Third - Full Package PC on täynnä toimintaa ja se on todella hauska peli pelattavaksi, etenkin jos pidät “sandbox” –peleistä, jotka tarjoavat paljon customoitavaa sisältöä. Saints Row antaa sinulla runsaasti vapautta ja voit periaatteessa tehdä mitä tahansa mieleesi juolahtaa pelin puitteissa.\nPääjuoni vie sinut tilanteisiin, jollaisiin et uskonut koskaan joutuvasi. Mitä mieltä olisit, jos saisit sylitanssin pornotähdeltä? Mitä, jos taistelisit pahiksia vastaan vain dildo kädessä aseenasi. Saints Rowin maailmassa tälläiset jutut ja paljon muuta ovat mahdollisia ja täyttä totta.\nSinun tehtäväsi on asettua syndikaatteja vastaan ja lopettaa heidän pääsy aseisiin, cyberrikoksiin ja seksikauppaan. Sinun on taisteltava monia rikollisia vastaan.\nHauska yhteistyö pelaaminen\nYksinpelimoodi peli on upea ihan sellaisenaan, mutta kavereiden kanssa pelattaessa siitä tulee vielä moninverroin hauskempaa. Kaksi kun vaan on enemmän kuin yksi! Pelaa peliä kaverin kanssa ja kokeilkaa vaikka skydivingiä alostamina. Pelissä riittää taatusti tekemistä, runsaasti tutkittavaa ja löydettävää. Ja tämän lisäksi voit aina tarvita lisäkäsiparia tiukassa tilanteessa.\nSaints Row: The Third - Full Package PC on saanut nimensä syystä. Saat peruspelin lisäksi myös paljon muuta hyödyllistä matskua. Ostaessasi pelin saat seuraavat lisämatskut:\nSeason Pass DLC -pakkauksen\nZ Style -pakkauksen\nExplosive Combat -pakkauksen\nShark Attack -pakkauksen\nMoney Shot -pakkauksen\nWitches & Wieners -pakkauksen\nNyte Blayde -pakkauksen\nSpecial Ops Vehicle -pakkauksen\nGenki Girl -pakkauksen\nSAINTS ROW: THE THIRD - FULL PACKAGE:n minimi laitevaatimukset PC:lle\nKuinka ostan Saints Row: The Third - Full Package PC?\nSaints Row: The Third - Full Package PC:lle :lle Livekortti.fi :sta on helppoa kuin 1 2 3! Anna vain meiliosoitteesi, valitse maksutapa ja maksa!\nSaints Row: The Third - Full Package PC:lle :lle ovat aina edullisia.


Alpenföhn K2 kilpailemaan CPU-tornicoolereiden kuninkuudesta - Hardware.fi\nHardware.fi > Uutiset > Alpenföhn K2 kilpailemaan CPU-tornicoolereiden kuninkuudesta\nAlpenföhn K2 kilpailemaan CPU-tornicoolereiden kuninkuudesta\nKirjoittaja Panu Roivas, 30. syyskuu, 2011 22:02 30.09.2011 22:02 | Kommentteja (5)\nTällä hetkellä ilmajäähdytyksellä toimivien tornicoolerien kärkikasti muodostuu lähinnä kahden tornin malleista kuten Noctua NH-D14, Thermalright Silver Arrow ja vastikään julkaistu Phanteks PH-TC14P. Nyt myös Alpenföhn on tuomassa markkinoille oman tuplatornicoolerin.\nAlpenföhn K2 noudattelee muiden vastaavankaltaisten jäähyjen teemaa, jossa kahden jäähdytysrivoista koostuvan tornin väliin ja kylkiin voi asentaa 140 mm tuulettimet. Mukana tulee yksi 120 mm ja yksi 140 mm tuuletin, ja kolmannelle tuulettimelle on olemassa asennuslovet. 143x154x160 mm kokoisen tornicoolerin jäähdytysrivat ovat nikkelöityä alumiinia, ja pohja on kuparia, josta lähtee yhteensä kahdeksan 6 mm lämpöputkea.\nToisin kuin Phanteks, Alpenföhn lähtee liikenteeseen perinteisellä musta/nikkeli väriskaalalla ja hintaa uudella kilpailijalla on CaseKing-verkkokaupassa 74,90e.\nalpenföhn Alpenföhn K2\nTnoi 30. syyskuu, 2011 22:34\nVähän on liikaa alppiföönillä jos meinaa kilpailussa pärjätä. Tai sitten täytyy olla huomattavasti tehokkaampi, mutta epäilen.\nPc_P 30. syyskuu, 2011 22:38\nAinakin on tyylikäs ^^\nJiiksi 30. syyskuu, 2011 23:13\nVeikkaisin että melko tehokas on, 8hp vs noctuan 6 ja phanteksin 5.\nHetken googlauksen jälkeen löyty jo testikin:\nViestiä on muokattu sen lähettämisen jälkeen. Viestiä on muokattu viimeksi 30. syyskuu, 2011 @ 23:19\nTnoi 30. syyskuu, 2011 23:17\nTuskin jäähdytysteho on läheskään suoraan verrannollinen noiden putkiloiden määrään. Käytännössä ero jäähdytystehossa tulee olemaan varmaan maksimissaan joitain asteen kymmenyksiä suuntaan tai toiseen niinkuin tälläkin hetkellä siellä kärkipäässä.\njvph76 1. lokakuu, 2011 22:38\nNestetyppeä sen olla pitää,, mutta jos sitä ei ole niin tornijäähy peltier elementillä riitänee;)\nEdellinen: Samsungilta uusi seitsemän tuuman Galaxy Tab\nSeuraava: Uusi artikkeli: Samsungiltakin 6 Gb/s SSD: onko 830-sarja kukkulan uusi kuningas?


Seraphine And The Striped Box: Summer meetup\nLähettänyt Seraphine Box klo 21:33\n☆ namehisa☆ 12/08/2015, 17:11\nSupersöpö asukokonaisuus! *0* Ihan tuli ikävä omia lolita-aikoja!\nSeraphine Box 14/08/2015, 10:48\nKiitos ◕ω◕ kiva että herätti mukavia muistoja!\nShaDow 18/08/2015, 01:08\nIhana asu ja kampaus :) teillä on aina niin hyvä meininki Miiteissä!\nSeraphine Box 20/08/2015, 08:36\nKiitos ♡ oli kyllä kivaa, vaikka oli ihan kammottavan kuuma myöhemmin kun aurinko oikein kunnolla paahtoi!


===A-osa=== * Kaksi vasenta simpleÃ¤ promenadiotteessa vasemmalle etuviistoon. * Kaksi oikeaa simpleÃ¤ promenadiotteessa oikealle etuviistoon. * Yksi vasen simple vasemalle etuviistoon, yksi oikea simple oikealle etuviistoon. * KÃ¤Ã¤nnytÃ¤Ã¤n parin kanssa vastakkain mies sisÃ¤- ja nainen ulkopiirissÃ¤ seuraavalla tavalla. KÃ¤Ã¤nnÃ¶ksessÃ¤ nainen pyÃ¶rÃ¤htÃ¤Ã¤ oikeiden kÃ¤sien alta. Kolmannella/viimeisellÃ¤ iskulla kÃ¤det irrotetaan lyÃ¶mÃ¤llÃ¤ ote irti muka-vihaisesti.


lomakodit – Privlaka, HR: Talot ja muut | HomeAway\nAsunnot/huoneistot – katso 3 385 vaihtoehtoa\nYksiöt – katso 3 384 vaihtoehtoa\nHae 4 125 loma-asuntoa\nVuonna 2019 tarjoamme ison valikoiman majoitustiloja lähellä kohdetta Privlaka: 4 125 lomakotia, joihin kuuluvat esim. Talot (527 kpl) ja Huvilat (173 kpl). Löydä itsellesi ja perheellesi tai ystävillesi upea loma-asunto. Oli kyse pitkästä tai lyhyestä lomasta lähellä kohdetta Privlaka, paras majoitus löytyy HomeAwaysta.\nOlipa suunnitelmissasi sitten pitkä lomamatka tai lyhyt viikonloppuloma, kohteesta Privlaka löytyy monia viehättäviä alueita. HomeAwayn asiakkaiden keskuudessa suosituimmat alueet ovat:\nIžin saari: 3 485 loma-asuntoa\nHomeAway tarjoaa sinulle mahdollisuuden tutustua myös moniin muihin suosittuihin alueisiin kohteessa Privlaka! Voit tarkastella muilla suosituilla alueilla sijaitsevia lomakoteja hakukenttämme avulla.\nHomeAway tarjoaa laajan valikoiman loma-asuntoja, jotka sijaitsevat lähellä kohteen Privlaka upeita nähtävyyksiä. Oli kyse sitten pitkästä lomamatkasta tai lyhyestä viikonloppulomasta, HomeAwayn asiakkaiden keskuudessa suosituimmat nähtävyydet, joiden lähellä yöpyä, ovat:\nHomeAwayn avulla voit löytää itsellesi majapaikan myös monien muiden kohteen Privlaka nähtävyyksien lähettyviltä. Kirjoita haluamasi nähtävyys hakukenttäämme ja tarkista saatavilla olevat loma-asunnot.


Käsi kädessä - sielu ja minä | reconnection\nKäsi kädessä - sielu ja minä\n« Kiitollisuus ja..\nReconnective Hea.. »\nPerjantai 28.5.2021 - Rita\nE-kirjani on tulosta oman sieluni intohimoa ilmaista itseään sanoin. Olen aina rakastanut itseilmaisua, olipa se kirjoittamista, laulamista, piirtämistä, tuotteiden suunnittelusta - kaikki tuo on aina ollut osa minua.\nKäsi kädessä sielu ja minä on ilmestynyt ja nyt myynnissä.\nKlikkaan kirjan nimeä ja saat lisätietoja.\nKirja on yhdessä sieluni kanssa kirjoitettu ja toivon sen tuovan sinulle lisää oivalluksia kuka oikein olet.\nHaluatko tietoisuutta itsestäsi enemmän.\nKirja voi auttaa sinua olemaan yhteydessä omaan sielusi. omaan jumalaiseen osaan sinua.\nAvainsanat: sielu, oivallus, e-kirja,\nKäyntejä kotisivuilla:582029 kpl


Talous- ja myyntivalmennus – Museoliitto - Rastor-instituutti\n”Markkinointi-instituutin* asiakkaana on helppo olla”, tiivistää Eerola opiskelukokemuksensa. ”Tiedot aina saatavilla ja helposti löydettävissä ja hyvät yhteistyökumppanit.”\nTokila pitää aikuisten näyttötutkintoa, kuten Liiketoiminnan perustutkintoa, erinomaisena koulutusmuotona, kun tavoitteena on kehittää myös oman organisaation tekemistä. ”Näyttötutkintoihin kuuluvilla kehittämishankkeilla saadaan nivottua oppi omaan työhön. Koulutukseen ei mennä vain ihmettelemään pelkkää teoriaa, vaan sen aikana reflektoidaan omia ja työpaikan käytäntöjä ja tuodaan uudet opit heti käytäntöön”, Tokila perustelee. ”Näin yhdenkin opiskelijan opinnot synnyttää tervetullutta liikehdintää työyhteisöön.”\nAmmatillisen tutkinnon käytännönläheinen opiskelumuoto on monelle museoalalla toimivalle hämmästys. Tyypillisesti akateemisesta koulutustausta tulevat odottavat kirjalistoja ja esseiden palautuspäivämääriä. ”Olen ohi siitä ajasta, jolloin opiskellaan vain tutkintonimikkeen vuoksi. En tarvitse teoriaa vaan sitä, miten saan nopeasti muutoksia tähän työpäivään. Näyttötutkinto on aikuiselle työssäkäyvälle sopiva opiskelumuoto, ja oikein hämmästyin, että tutkinto tuli suoritettua niin, että kerron asiat, jotka olen työssäni tehnyt”, Eerola sanoo.\nTalous ja rahoitus Merkonomi


Ampuma-aselain tulee mahdollistaa sekä lyhyiden että pitkien käsiaseiden hankinta ammattisotilaille. Ammattisotilaiden ampumataitoa ja mahdollisuuksia harrastaa ammuntaa ei saa vaarantaa.\nPuolustusvoimien ja Rajavartiolaitoksen ammattisotilaiden (mm. upseerit, opistoupseerit ja aliupseerit) työtehtäviin kuuluu oleellisena osana aseiden turvallisen käytön säännöllinen harjoitteleminen ja kouluttaminen. Aseiden ammattimaista ja hallittua käyttöä testataan lakisääteisesti vuosittain.\nLakisääteinen velvoite ylläpitää sotilaan perustaitoja\nAmpumataito on ammattisotilaan tärkeimpiä taitoja. Sitä tulee kehittää ja ylläpitää sodan ajan tehtävää varten sekä antaa virassaan ase- ja ampumakoulutusta alaisilleen. Ammattisotilaiden velvoite ylläpitää ja kehittää sotilaan perustaitojen osaamista ulottuu myös vapaa-ajalle. Ammattisotilas ei kuitenkaan ehdi virkatyössään harjoittelemaan omaa ampumataitoaan riittävästi, vaan ampumataidon ylläpitämistä jatketaan vapaa-ajan harrastus- ja kilpailutoiminnalla.\nAmmattisotilaiden soveltuvuus tehtäviensä hoitamiseen testataan erittäin perusteellisesti valinnan yhteydessä ja sitä seurataan palvelusuran aikana toistuvasti. Soveltuvuustestaus ja seurantajärjestelmä toimivat, sillä huomiota herättäviä ongelmia ammattisotilaiden aseenkäytössä ei ole ilmennyt.\nLainsäädännössä ollaan lisäämässä sotilasviranomaisten antamien lausuntojen painoarvoa aselupaharkinnassa. Tämä osoittaa luottamuksen siihen, että sotilaat ovat alansa asiantuntijoita ja luotettavia harkitsemaan reserviläisten aseenkäytön edellytyksiä.\nAmmattisotilaiden asema jää lakiesityksessä epämääräiseksi aselupaa haettaessa. Esimerkiksi erittäin tulivoimaisten aseiden ja ampumakoulutuksen kanssa päivittäin tekemisissä oleva ammattisotilas saattaa jäädä jopa huonompaan asemaan kuin reserviläinen, joka voi saada poliisin hyväksymältä siviiliampumakouluttajalta tai Maanpuolustuskoulutusyhdistyksen (MPK) reserviläistoimihenkilöltä puollon aselupaansa.\nSotilaalle kuuluu henkilökohtainen ase\nHallituksen esityksessä on myös ammattisotilaalla mahdollisuus saada aselupa pistoolille tai revolverille, jos hän esittää työnantajan todistuksen aseen kantamisesta virkaan kuuluvissa tehtävissä. Rauhan aikana esimerkiksi esikuntatyössä ei asetta yleensä kanneta, mutta sodan ajan tehtävissä jokaisella sotilaalla on mukanaan henkilökohtainen ase. Rauhan ajan esikuntatehtävissäkin toimivilla on tarve ja velvollisuus ylläpitää ja kehittää ampumataitoaan sodan ajan tehtävänsä takia.\nToinen ongelma on ns. Reserviläiskiväärien aseluvat. Hallituksen esityksen perustelujen mukaan lupa voidaan antaa reserviläiselle MPK:n antaman todistuksen perusteella. Virassa palveleva ammattisotilas ei ole reserviläinen, vaan saattaa lain silmissä rinnastua asevelvollisuutta suorittamattomaan henkilöön. Esityksessä ei myöskään määritetä palvelusta ammattisotilaana ampumaharrastusajaksi, jota esityksessä vaaditaan kaksi vuotta aseluvan hyväksymiseksi. Varusmiespalvelusajasta kuitenkin hyväksytään puolet.\nOlemme huolissamme, että ammattisotilaiden järjestöjä ei ole edelleenkään kuultu aselain valmistelussa. Esitämme, että ammattisotilaiden osalta huomioidaan edellä mainitut asiat.\nUpseeriliiton puheenjohtaja Ville Viita, 044 501 0378\nPäällystöliiton puheenjohtaja Jyrki Lukkarinen, 040 301 9291\nAliupseeriliiton puheenjohtaja Jyrki Surkka, 050 341 411


Vauvan tutin käytön opas – Minime.fi\n02/07/2020 Kommentoi artikkelia Vauvan tutin käytön opas\nÄlä käytä tuttia hätäapuna.\nJoskus pelkästään paikan vaihtaminen tai keinuva asento voi rauhoittaa itkevää vauvaa. Anna tutti mieluummin joko ruokinnan jälkeen tai niiden välissä.\nValitse tutiksi silikoninen ja yksiosainen, astianpesukonetta kestävä malli.\nKahdesta kappaleesta valmistetut tutit aiheuttavat tukehtumisvaaran ja rikkoutuvat herkemmin. Kun olet valinnut hyvän tuttimallin, pidä muutama identtinen kopio tutista käsillä.\nAnna vauvasi määrittää tahti.\nJos pienokainen ei ole kiinnostunut tutista, älä pakota vauvaa ottamaan sitä suuhunsa. Jos tutti putoaa vauvan nukkuessa, älä myöskään aseta sitä takaisin.\nPidä tutti puhtaana.\nMuista pestä tutti huolellisesti aina ennen käyttöä. Ennen kuin vauva on puolivuotias ja hänen immuunijärjestelmänsä kehittyy, keitä tutteja mahdollisimman usein tai käytä niitä astianpesukoneessa. Kuuden kuukauden jälkeen pese tutit vain saippualla ja vedellä. Vastusta kiusausta ”huuhdella” tutti omassa suussasi, sillä näin levität vain omia bakteerejasi vauvaasi.\nÄlä sokerikuorruta tuttia.\nÄlä laita makeita aineita tutille. Sokeri ei sovi vauvalle ja voi vaan pahentaa tuttiriippuvuutta vauvan kasvaessa.\nPidä tutti turvassa.\nVaihda tutit säännöllisesti ja käytä vauvan iälle sopivaa kokoa. Varo erityisesti löystyneitä osia tai merkkejä tutin kulumisesta. Ole varovainen myös tutinpidikkeiden kanssa. Älä koskaan kiinnitä tuttia naruun tai hihnaan, jotka pituudeltaan ylettävät vauvan kaulan ympärille.\nMitä hyötyä tutista on?\nJoillekin vauvoille tutit ovat ennen kaikkea avain tyytyväiseen oloon ruokintojen välillä. Listasimme alle tutin tuomia etuja.\nTutti voi rauhoittaa levotonta vauvaa. Jotkut vauvat ovat onnellisimmillaan kun saavat imeä jotain.\nTutti voi viedä vauvan huomion muualle. Tutti voi olla hyödyllinen esimerkiksi neuvolakäynneillä tai toimenpiteiden (kuten verikokeiden) aikana tai sen jälkeen.\nTutti voi auttaa vauvaasi nukahtamaan. Jos vauvallasi on vaikeuksia nukahtaa, tutista voi olla apua. Tutin käytöllä ei ole havaittu olevan vaikutusta vauvan unen pituuteen tai öisiin heräämisiin.\nTutti voi lievittää epämukavaa oloa lentojen aikana.\nVauvat eivät voi tarkoituksella niellä tai haukotella lievittääkseen ilmanpaineen muutoksesta johtuvaa viheliästä korvakipua. Tutin imeminen voi auttaa.\nTutti saattaa auttaa vähentämään äkillisen vastasyntyneen kuoleman oireyhtymän (SIDS) riskiä.\nTutin imeminen päiväuniaikaan tai yöunille mentäessä voi vähentää SIDS:n riskiä.\nTutit ovat kertakäyttöisiä.\nKun on aika lopettaa tuttien käyttö, heitä ne pois. Jos lapsesi mieluummin imee peukaloaan tai sormiaan, voi tavasta irrottautuminen olla hankalampaa.\nOnko tutin käytöstä haittaa?\nTutin käyttöön liittyy myös sudenkuoppia. Listasimme seuraavat tutteihin liittyvät haittapuolet:\nVauva voi tulla riippuvaiseksi tutista.\nJos vauva käyttää tuttia nukahtamiseen, keskiyöllä saattaa vastassa olla vauvan itkukohtaus, kun tutti putoaa vauvan suusta.\nPitkä tutin käyttö voi johtaa hammasongelmiin.\nNormaali tutin käyttö muutaman ensimmäisen elinvuoden aikana ei aiheuta pitkäaikaisia hammasongelmia. Pitkä tutin käyttö saattaa kuitenkin aiheuttaa lapsen hampaiden väärän kohdistumisen tai puhkeamisen viivästymisen.\nTutin käytön riskit alkavat olla suuremmat vauvan vanhetessa. Vaikka suurin osa lapsista lopettaa tutin käytön itsenäisesti 2–4-vuotiaina, toiset tarvitsevat apua tutista vieroittumiseen. Muista kiittää lastasi, kun hän päättää olla käyttämättä tuttia. Jos lapsellasi on vaikeuksia irrottautua tutista, harkitse puhumista lapsen lääkärin tai hammaslääkärin kanssa.\n02/07/2020 Julkaistu kategoriassaUncategorised


Etsin pentua - SPL keskustelu\nViesti Kirjoittaja Kati Virtanen » 21 Marras 2007 10:34\nEtsin perheellemme urospentua lÃ¤hinnÃ¤ kaveriksi meille kaikille. Eli ei suinkaan tarvitse olla suomenhuippu kunhan vaan olisi terve. Vinkatkaa viestistÃ¤ eteenpÃ¤in jos tiedÃ¤tte jollain olevan pentuja. Laittakaa minulle sÃ¤hkÃ¶postia niin otan yhteyttÃ¤. Olisi todella kiva jos hintatiedot olisivat myÃ¶s mukana. Nyt olisi hyvÃ¤ aika kouluttaa uutta taaperoa tavoille kun olen itse Ã¤itiyslomalla. Innolla odotan josko tÃ¤Ã¤ltÃ¤ lÃ¶ytyisi uusi perheenjÃ¤sen. Asumme Kotkassa.\nViesti Kirjoittaja Hanne Muurinen » 21 Marras 2007 11:26\nTÃ¤ssÃ¤ lista SPL-kasvattajista (kasvattajalista). Ja tuossahan on vain osa sakukasvattajista. EikÃ¶hÃ¤n se etsimÃ¤llÃ¤ sopiva pentu lÃ¶ydy.\nViesti Kirjoittaja Seija Savas » 23 Marras 2007 22:55\nIhan ensimmÃ¤iseksi kysyn, oletko varma.\nRodusta riippumatta pentu ja nuori koira vaatii paljon huomioita.\nSanoit, ettÃ¤ sinulla on hyvÃ¤ aika nyt Ã¤itiyslomalla kouluttaa uutta taaperoa tavoille. EntÃ¤ vauvan tulon jÃ¤lkeen? Onko aikaa silloin? Jo pentuiÃ¤n ohittanut koira vaatii hyvin paljon aikaa kouluttamisen ja liikunnan suhteen.\nJos aikaa ja intoa riittÃ¤Ã¤, hienoa! Monella on beebi kentÃ¤n laidalla mukana.\nViesti Kirjoittaja Kati Virtanen » 26 Marras 2007 11:49\nKyllÃ¤hÃ¤n sitÃ¤ on tarkoin asioita mietitty..en suinkaan ole kevein perustein koiraa etsinyt. Vanhasta koirastamme jÃ¤tti aika vÃ¤hÃ¤n aikaa sitten, joten kyllÃ¤ on myÃ¶s tietoa siitÃ¤ mitÃ¤ koirat vaativat. Minulla sekÃ¤ miehellÃ¤ni on aina ollut koiria.\nLapsi on syntynyt jo ja koirakin lÃ¶ytyi. Mies on myÃ¶s osa-aikavapaalla ja jÃ¤Ã¤ tammikuussa isyyslomalle. En oikein pidÃ¤ siitÃ¤ ettÃ¤ tÃ¤ysin tuntematon ihminen kÃ¤y kyseenalaistamaan pÃ¤Ã¤tÃ¶ksiÃ¤ tietÃ¤mÃ¤ttÃ¤ tai tuntematta perhettÃ¤mme.\nEli kiitos vaan kaikille, jotka aidosti meitÃ¤ auttoivat, pentu todella lÃ¶ytyi ja nyt opetellaan tuntemaan toistemme tapoja.\nViesti Kirjoittaja Terhi Puumalainen » 26 Marras 2007 17:35\nKiva, kun lÃ¶ysitte pennun. Toivottavasti ne hintatiedot eivÃ¤t kuitenkaan olleet se suurin tekijÃ¤ oikeaa pentua pÃ¤Ã¤ttÃ¤essÃ¤nne...\nOnnea pennun kanssa touhuamiseen!


Japanilainen lyhty 40 cm - Pikkirillin verkkokauppa - Lyhty - japanilainen puutarha\nEtusivu Patsaat Betonipatsaat Itämaiset Lyhty Japanilainen 40 cm, betonia\nMitat (pohjapinta-ala) 12 x 11 cm\nVäri: Harmaa, tumman harmaa melkein musta patina (tuotekuvassa väri astetta vaaleampi, tarkista väri viimeisestä tuotekuvasta)\nPienikokoinen siro Japanilainen lyhty luo tunnelmaa puutarhaan, tämä lyhty on kaunis kastseenvangitsija ja sopiii hyvin suomalaiseen luontoon. Lyhty on valmistettu vaalean harmaasta betonista, väri tummuu ajan myötä. Pintoja kannattaa harjata ja pestä jos haluaa lyhdyn pysyvän vaaleana. Tämä malli sopii hyvin parvekkeelle tai terassille.\nPikkirillin puutarhapatsaat kaunistavat pihaa ja puutarhaa ympäri vuoden. Valkobetonista valmistetut patsaat ja koristeet kestävät erinomaisesti Suomen vaihtelevia sääolosuhteita. Japanilaisen lyhdyn antiikkipatina on tehty maalaamalla ja se tekee tuotteista yksilöllisiä ja laadukkaan näköisiä. Valmistaja on yksi Euroopan suurimmista betonipatsaiden- ja suihkulähteiden toimittajista.\nSelaa myös nämä tuoteryhmät: Itämaiset, Betonipatsaat, Etusivu


Kehittyvä metsänomistus-hanke | Metsänomistajat\nPuun kysyntä Kanta- ja Päijät-Hämeessä on lähivuosina oleellisesti kasvamassa, mutta ei ole ollenkaan varmaa, että puun tarjonta lisääntyy samassa suhteessa. Haasteena on pienenevä tilakoko sekä metsänomistusrakenne, jossa passiivisten kuolinpesien osuus on kasvanut. Metsänomistajien ikärakenne on ehkä kaikkein eniten metsätaloudelliseen aktiivisuuteen vaikuttava tekijä. Mikäli metsänomistus- ja metsätilarakenteessa saataisiin aikaan myönteistä kehitystä, tukisi se samalla selvästi myös puun tarjontaa.\nKehittyvä metsänomistus-tiedonvälityshankkeen hallinnoijana toimii Suomen metsäkeskus. Hankkeen toisena toteuttajana toimii Metsänhoitoyhdistys Päijät-Häme sekä Päijät-Hämeen että Kanta-Hämeen maakunnissa. Hankkeelle on saatu rahoitus 7/2017-12/2019 EU:n Manner-Suomen maaseuturahastosta Hämeen ely-keskuksen kautta.\nKehittyvä metsänomistus-hankkeen tavoitteina ovat:\nNäissä tavoitteissa uutta ja ennen kokematonta ovat metsälahjavähennyksen käyttöönotto sukupolvenvaihdoksissa sekä metsänvuokrauksen pilotoiminen sukupolvenvaihdoksissa käytettävänä menetelmänä ensimmäistä kertaa Suomessa. Metsänvuokrauksen kokeilu osana sukupolvenvaihdosta on tässä hankkeessa uusi ja valtakunnallisestikin merkittävä innovaatio.\nHankkeen tavoitteena on järjestää kahden vuoden aikana yhteensä 81 tiedotustilaisuutta ja 2 messutapahtumaa eli yhteensä 83 erilaista tapahtumaa. Lisäksi pilotoidaan 2-5 kpl metsänvuokrauksen avulla valmisteltavaa metsänomistuksen sukupolvenvaihdosta. Lisäksi osallistutaan aihealueen muihin messutapahtumiin. Näiden kaikkien tilaisuuksien yhteenlaskettu osallistujatavoite on 1 840 henkilöä.


JOULUKALENTERIT 2016 | Laura's\n6 yötä joulukuuhun on, laskin aivan itse sen... Päivät alkaa marraskuusta vähenemään uhkaavasti, joten nyt on vielä viimeiset päivät aikaa käydä hakemassa itselleen joulukalenterin. Ihanaa, että nykyään tehdään aikuisillekin joulukalentereita ja olin jopa hämmästänyt kuinka paljon erilaisia aikuisten joulukalentereita onkaan. Päätin nyt koota tähän postaukseen muutaman tämän vuoden joulukalenterin, mitkä minua kiinnostivat.\n1. The Body Shop-kosmetiikkajoulukalenteri 79€/99€/129€ - The Body Shopilta löytyy kolmen eri kokoista/hintaista kalenteria, mitkä sisältävät esimerkiksi käsivoiteita, suihkugeelejä meikinpoistoaineita yms.\n2. Yves Rocher-kosmetiikkajoulukalenteri 79,90€ - Minä tilasin tänäkin vuonna Yves Rocherin joulukalenterin, koska se oli mielestäni viime vuonna todella kattava kosmetiikkakalenteri. Osa syy tilaamiseen oli myös se, että huomasin 10€ tarjouksen kalenterista, joten sain sen hintaan 69,90€.\n3. Yankee Candle-kynttiläjoulukalenteri 20-25£ / 49,50€ - Yankee Candlen kynttiläjoulukalentereita voi tilata ulkomailta ainakin parista eri sivustolta, mutta ainakin oikeanpuoleista kalenteria löytyy myös sisustuskauppa.com:sta. Yankee Candlen kynttilät ovat aivan ihania ja, tämä kalenteri on todellakin tehty kynttilöiden ystävälle :).\n4. Ciate-kynsilakkajoulukalenteri 58,45€ - Kynsilakkojen kuluttajille löyty Ciatelta upea kynsilakkakalenteri, jonka mukana tulee myös kynsiviila. Mieletön valikoima erilaisia sävyjä.\n5. English Tea Shop -teejoulukalenteri 12,95e - Itse en juo ollenkaan teetä, mutta tykästyin tähän English Tea-joulukalenteriin, koska se olisi jo itsessään hauska joululahja esimerkiksi ystävälleni Hennalle, joka on kova juomaan teetä :).\n6. Essence-joulukalenteri 29,90€ - Itse en ole paljoakaan Essencen tuotteisiin perehtynyt, mutta tätä joulukalenterilaatikkoa olen nähnyt jo useammassa kuvassa Instassa. Kalenterin hinta ei ole paha ja jokainen tuote on täysikokoinen. Vähän alkoi houkuttelemaan pitäisikö tämmöinen tilata ensi vuonna :).\n7. L'Occitane-joulukalenteri 49€ - Jos olisin hieman selvittänyt aikaisemmin eri joulukalentereita, niin todennäköisesti olisin päätynyt tähän L'Occitanen joulukalenteriin, koska rakastan L'Occitanen tuotteita! Hintakaan ei ole mielestäni paha, tosin en tiedä yhtään mitä kalenteri pitää sisällään.\nOletko hankkinut itsellesi tänä vuonna joulukalenteria ja millaisen? :)\n3 kommenttia on "JOULUKALENTERIT 2016"\nJenna 29. marraskuuta 2016 klo 22.22\nVitsi noi on kaikki kivoja! Mulla on vaan perinteinen euron suklaakalenteri ;)\nLaura 30. marraskuuta 2016 klo 6.27\nSuklaakalenteritkin ovat hyviä :). Itse en vaan ikinä meinaa malttaa olla syömättä heti ensimmäisenä päivänä koko kalenteria tyhjäksi :D.


15.4.2021/Posted by: tuottaja\nVastakarvainen tulkinta William Shakespearen komediaklassikosta ”Kuinka äkäpussi kesytetään”. Perheellä on kaksi tytärtä: Katarina ja Bianca. Vanhempi ja nuorempi. Vihainen ja kiltti. Hankala ja täydellinen. Paikalle saapuu ryhmä kosijoita, ja Petruchio. Taistelu alkakoon! Lopussa kaikki selviää, viimeisessä kohtauksessa kaikki...\n16.12.2020/Posted by: tuottaja\n“Kuningas kuolee neljästi” on Eugène Ionescon “Kuningas kuolee” -näytelmään perustuva kuvaus luopumisesta ja siihen liittyvästä pelosta. Nelinäytöksinen esitys kuvaa kuninkaan kuolemaa niin ajan kulumisen, vallan menettämisen kuin kiihkeän elämänhalun näkökulmasta. Esiintyjät kuljettavat yleisöä tapahtumapaikasta...\nWATTI ryhmä tutkii esityksessään Toinen Luonto sitä, millainen eläinlaji on ihminen. Esitys katsoo ihmisen toimintaa toisen näkökulmasta. Ihminen on muovannut planeetan luontoa lajilleen suotuisaksi vuosisatojen ajan. Antroposeenin vaikutukset ovat kuitenkin kylmääviä. Nisäkkäiden massasukupuuttoja, hyönteisten...\nLiekki-ryhmä esittää oman versionsa klassisesta Lumikuningatar-sadusta. Tarinamme alussa Kai ja Gerda ovat ihan tavalliset ystävykset, jotka pitävät tarinoista ja talvisista leikeistä. Mutta eräänä päivänä Kai saa silmäänsä sirpaleen Lumikuningattaren peilistä, joka saa hänet muuttumaan...\nVälähdys-ryhmän esityksessä seurataan erilaisia kerrostalossa kevättä viettäviä ihmisiä: On pariskunta, joilla on vihdoinkin aikaa jutella vauvasta – vai sittenkin maailmanympärimatkasta? On mummo, jonka nuoruudenystävät ilmestyvät hallusinaatioina, ja vaativat tanssimaan, kunnes pyörryttää. On yksi, joka...\nIhmemaa Oz on seikkailutarina ystävyydestä, erilaisuudesta ja yhteistyöstä. Pyörremyrsky tempaisee Dorothyn kotoaan munskottien maahan, jossa noidat ja velhot hallitsevat. Vain suuri ja mahtava velho Oz voi auttaa Dorothyn takaisin kotiin. Taikakengät jalassaan Dorothy lähtee...\n“Vain ihminen” on devising-menetelmällä tehty kuvaus ihmeellisestä ihmislajista ja sen arkeen liittyvistä sattumuksista. Yleisö seuraa seitsemän näennäisesti erilaisen ihmisen arkea ja todistaa sattumuksia, jotka tavanomaisuudessaan lähentelevät absurdiutta. Onko ihmislaji kuitenkaan muita eläimiä erityisempi ja...\n10.12.2020/Posted by: tuottaja\nFucking Åmål on rohkea näytelmä nuorista ja nuoruudesta Åmålin pikkukaupungissa. On tarve elää tässä ja nyt: kokea, rikkoa rajoja, etsiä itseään, rakastaa ja saada rakkautta, mutta pikkukaupungin pienet piirit tukehduttavat. Oudoksi leimattu Agnes on...


Tiimipäivä ilman Powerpointtia :: LapIT\nHelatorstain aattona vietettiin liiketoimintajärjestelmät sekä infrapalvelut yksiköitten yhteistä virkistyspäivää Ounasvaaralla Rovaniemellä.\nKuvat: Jari Rekilä\nNapapiirilläkin nautittiin lähes helteisestä säätä ja päivä vietettiin toisiin tutustumisen, aktiviteettien ja hyvän ruoan merkeissä. Hypättiin mäkihyppytornista, pyöräiltiin ja kiipeiltiin seikkailupuistossa. Päivä päätettiin illalliseen NiliPoron herkkujen äärellä ja lopuksi saateltiin pitkänmatkalaiset yöjunalle - kauimmat työkaverit saapuvat paikalle lähes 800 km päästä!\nLapIT:llä on valinnanvapaus suurimmassa osassa työtehtäviä unelmiensa työsijaintiin. Voit tehdä töitä mistä päin tahansa Suomea ja toki meillä on myös konttoreita ympäri Lappia, joista läsnätyöskentely luonnistuu.\nKun enimmäkseen ihmiset työskentelevät meillä etänä niin tällaisille virkistyspäiville on myös paikkansa tiimiytymisen ja tutustumisen näkökulmasta. Meillä on useampia henkilöitä, jotka ovat tänä vuonna aloittaneet toiselta puolelta Suomea suoraan etätöissä ja emme ole nähneet toisiamme välttämättä lainkaan livenä.\nEtätyöt ja etänä töiden aloittaminen meillä on sujunut kaikilta mallikkaasti, mutta silti välillä on mukava nähdä, jutella ja luoda yhteishenkeä, jonka jälkeen työtkin yleensä sitten luistaa entistä paremmin.\nSuuret kiitokset "päivästä ilman läppäreitä" - järjestelyistä yksikönpäälliköille Jarille ja Paulalle sekä kaikille mukana seikkailleille työkavereille!


Seitsemäs asiantuntijaluento – Aalto Blogs\nLuennon alussa kerrattiin turhankin pitkästi DNA:n rakennetta, minkä takia uuden asian käymiseen jäi liian vähän aikaa. Lopulta kuitenkin päästiin itse asiaan.\nAluksi kävimme läpi menetelmiä, joilla DNA:ta pätkitään, monistetaan, leimataan ja tutkitaan. Restriktioendonukleaasit leikkavat DNA:n niin, että syntyneitä jaksoja pystytään yhdistelemään. DNA:n monistaminen osataan nykyään tehdä kokonaan koeputkessa polymeraasiketjureaktion eli PCR:n avulla. Monistamiseen voidaan käyttää myös viruksia ja plasmideja, joiden DNA:han liitetään haluttu sekvenssi. DNA:ta pystytään leimaamaan esimerkiksi radioaktiivisilla tai fluoresoivilla aineilla. Leimauksen avulla voidaan tutkia esimerkiksi geenien paikkoja tai esiintymistä kromosomeissa tekemällä leimattuja koettimia ja liittämällä niitä hybridisaation avulla tiettyyn DNA-jaksoon.\nLehto kertoi myös jo käytöstä poistuneista tutkimusmeneltelmistä, joiden tuntemisesta on varmasti hyötyä uusien menetelmien ymmärtämisessä. Vanhemman tekniikan tunteminen auttoi myös saamaan jonkinlaisen käsityksen DNA-tekniikan historiasta.\nPerusteiden jälkeen alkoi luennon mielenkiintoisin osuus, sillä aloimme käymään läpi erilaisia DNA-tekniikan sovelluksia. DNA fingerprinting ja sekvensointi olivat osittain jo ennestään tuttuja asioita ja ne ehdittiin käsitellä viel edes jotekuten, mutta niiden jälkeen Lehto joutui kiirehtimään ja loput menetelmät jäivät aika epäselviksi. Lopun esimerkit DNA:lla tehtävästä rinnakkaislaskennasta ja erilaisten kaksi- ja kolmiulotteisten kappaleiden rakentamisesta olivat erittäin mielenkiintoisia, mutta muutkin menetelmät olisivat kaivanneet esimerkkejä joiden avulla niiden merkitystä olisi havainnollistettu.\nKaiken kaikkiaan luentoon oli puristettu niin paljon tavaraa, että aika olisi luultaavasti loppunut kesken ilman alun pitkää kertaustakin. Nyt alussa kerrattiin jo lukiosta tuttuja asioita ja lopussa jouduttiin hyppimään yli paljon mielenkiintoista uutta asiaa.\nTämänpäiväisellä luennoilla pääsimme Helsingin yliopiston patologian laitoksen professorin Veli-Pekka Lehdon johdolla jatkamaan edelliskerran aihetta, DNA:ta, hieman syvemmälle perehtyen enemmän siihen liittyviin sovelluksiin ja tekniikoihin. Luennon alussa oli kertaus DNA:n peruspiirteistä, sen\nContinue reading...29.11.2012 Veli-Pekka Lehto Yhdistelmä-DNA-tekniikan perusteet\nAuthor Samu in Uncategorized Posted on December 1, 2012\n7. luento, 29.11.2012: Yhdistelmä-DNA-tekniikka (Veli-Pekka Lehto)\n7. asiantuntijaluennon piti jo kurssin alussa tapaamamme professori Veli-Pekka Lehto. Luennon aiheena oli yhdistelmä-DNA-tekniikka. Ennen luennon alkua ajattelin, että tämä luento saattaisi olla tähänastisista mielenkiintoisin, koska lukion biologiassa minua kiinnosti eniten\nContinue reading...7. luento, 29.11.2012: Yhdistelmä-DNA-tekniikka (Veli-Pekka Lehto)


Paula Noronen: Nämä 12 asiaa haluan opettaa lapsilleni ennen kuin he muuttavat\nTv-kasvo Paula Noronen: Nämä 12 asiaa lapsen kannattaisi oppia\nPaula Noronen kannustaa lapsiaan rohkeuteen sekä jättämään inhottavat ihmiset omaan arvoonsa. Pyysimme Paulaa kertomaan 12 asiaa, jotka hän haluaa opettaa lapsilleen. Hampaiden harjaus mainittu!\nPaula Noronen kannustaa jokaista omanlaiseen äitiyteen. – Tärkeintä olisi, ettei antaisi muiden kohdella itseään huonosti ja että kokisi onnen tunteita, hän sanoo. © Niclas mäkelä / Otavamedia\n– Vaatii uskallusta jättää inhottavat ihmiset oman piirin ulkopuolelle, vastikään Supermarsun rohkeuskirjan julkaissut Paula Noronen toteaa ja jatkaa:\n– Rohkeutta on myös pitää itseään tasavertaisena muiden kanssa ja tehdä omasta elämästä juuri sellaista kuin toivoo sen olevan.\nTärkeintä Paulan mielestä on kuitenkin se, ettei antaisi kohdella itseään huonosti ja voisi elää tuntien jonkinlaista onnea.\n– Haluan opettaa, että kaikki ihmiset ovat keskenään tasa-arvoisia, eikä kukaan ole toista parempi tai huonompi.\nPyysimme Paulaa listaamaan asioita, joita hän haluaa antaa evääksi lapsilleen. Teesejä syntyi 12:\n1. Älä tuhlaa aikaasi ilkeisiin tyyppeihin. Ole tekemisissä vain sellaisten kanssa, jotka tekevät sinusta paremman.\n– Haluan näyttää lapsilleni esimerkkiä viettämällä aikaa hyvien tyyppien kanssa. Oikean ystävyyden tunnistaa aina.\n2. Maksa laskut ajallaan ja hoida asiasi.\n– Laskujen maksaminen on inhottavampaa, kun niihin on tullut ylimääräistä päälle. Opetan asioiden hoitamista lapsilleni pikkuhiljaa. Voin muistuttaa lasta sanomalla, että älä unohda reppua kouluun.\n3. Jokainen luo omasta elämästään sellaisen kuin haluaa. Tee työtä, mistä oikeasti tykkäät.\n– On aika raskasta tehdä joka päivä jotain, mistä ei pidä ollenkaan. Haluan näyttää lapsilleni tässä esimerkkiä. En valita työhöni liittyvistä asioista, mikäli minulla ei ole rohkeutta muuttaa omaa työskentelyäni.\n4. Opettele uimaan.\n– Hyvä uimataito on tärkeä asia. Älä hyppää laiturilta, jos et tiedä, mitä veden alla odottaa.\n5. Älä kokeile keittämiäsi perunoita liian usein haarukalla tai ne lohkeavat keitinveteen.\nPaula Norosella on hyviä vinkkejä myös perunoiden keittämiseen.\n6. Kun olet keittämässä kahvia, varmista, ottavatko muutkin. Jos keität vain itsellesi, olet itsekäs tyyppi.\n7. Ole kiinnostunut muista ihmisistä ja ympäröivästä maailmasta.\n– Älä tuijota pelkkää puhelinta vaan tarkkaile ihmisiä. Se on hauskaa, ja siitä saa runsaasti ideoita. Tässä asiassa minullakin riittää vielä opeteltavaa.\n8 Elämästä pitää nauttia, mutta kun sen tekee kohtuudella, saa melkein kaiken.\n– Syö hyviä hiilihydraatteja, marjoja ja vihanneksia. Kannattaa myös liikkua, koska sen avulla pää pysyy paremmin kasassa. Ja muista käyttää aurinkorasvaa. Jos poltat itsesi, ilta on taatusti pilalla.\n9. Muista pestä hampaat aamuin illoin ja käydä suihkussa päivittäin.\n10. Lue kirjoja ja tarinoita.\n– On ihan sama, mistä niitä luet, kunhan luet. Jos luet, tiedät elämästä enemmän kuin monet muut.\n11. Kannattaa kuunnella toisia ihmisiä ja opettajaa koulussa.\n– Kokeisiin lukeminenkin sujuu helpommin, jos on kuunnellut oppitunneilla. Olin itse huono keskittymään ja kuuntelemaan opettajaa koulussa.\n12. Kun olet ystävällinen muille, hekin ovat ystävällisiä sinulle.\n– Puhelinmyyjän voi torjua nätisti, haistattelematta. Kokeile sitä työtä, jotta ymmärrät, miten rankkaa se on. Itse lopetin viikon kuluttua, en ole koskaan tehnyt mitään yhtä raskasta.\nPaula Noronen on television rohkea rääväsuu, mutta uusimman Kaksplussan haastattelussa hän paljastaa, ettei ole niin rohkea kuin saattaisi kuvitella. Mitä esimerkiksi tapahtui lasten muskarissa, kun Paulan piti laulaa lastensa mukana? Entä mitä Paula ylipäätään ajattelee rohkeudesta? Puhetta tietenkin myös perheestä ja lapsista – lue uusin Kaksplus 8/2018!


hunaja | MAHDOLLISUUKSIA JATKOJALOSTUKSEEN POHJOIS-KARJALASSA\nPohjois-Karjalan parasta hunajaa etsitään – sato vaisu mutta laadukas\nOn jälleen aika etsiä maakunnan parasta hunajaa. Pohjois-Karjalan paras hunaja -kilpailu järjestetään tänä vuonna kolmatta kertaa. Aiemmin voitto on mennyt Albertin perheen hunajaosaajille Raino ja Raija Albertille. Kilpailun voittajahunaja lähtee marraskuussa kilpailemaan Suomen Mehiläishoitajain liiton paikallisyhdistysten paras hunaja -tittelistä valtakunnallisille hunajapäiville Järvenpäähän, jossa juhlitaan myös liiton satavuotisjuhlia.\nPohjoiskarjalaisten mehiläishoitajien silmin hunajasadon määrä jäi tänä kesänä vaisuksi. ”Kesää odotettiin pitkään ja hartaasti. Alkukeväästä pesät saattoivat olla nälkäisiä, kun satoa ei tullut kylmyyden takia. Tänä vuonna kukinta jatkui pitkälle ja elokuussa oli lämmintä, kun tavallisesti kukinta on ohi ja hunaja kerätään jo pois elokuussa,” kertoo joensuulainen mehiläishoitaja Anu Häikiö. ”Lieksassa satoa tuli lähinnä vadelmasta. Perinteisesti hyvän hunajasadon antavaan horsman kukintaan tarvittavaa yhtäjaksoista lämpöä ei riittänyt tänä kesänä. Sato oli yksi heikoimmista kolmeenkymmeneen vuoteen”, kerrotaan Lieksasta.\nSuomen mehiläishoitajien liiton vaakapesätietojen mukaan havaitaan, että Pohjois-Karjalassa on jälleen kerran ollut pienempi hunajasato kuin Etelä- ja Länsi-Suomessa. Erot ovat isoja eri mehiläishoitajien tarhoilla, koska tämän kesän sateet olivat hyvin kuuroluonteisia. Maakunnan hunajasato jäänee kuitenkin keskiarvon alapuolelle. ”Tuupovaarassa satoa tuli paremmin kuin edellisenä kesänä, mutta ei niin hyvin kuin normaalina hunajakesänä. Hunajan laatu on sen sijaan sateisesta kesästä huolimatta hyvä”, iloitsee Anneli Salonen, mehiläishoitaja ja mehiläishoitajien kouluttaja Tuupovaaran Hoilolasta.\nPohjois-Karjalan paras hunaja -kilpailu järjestetään keskiviikkona 11.10.2017 klo 17.30 Joensuun Tiedepuistolla. Järjestäjät: Pohjois-Karjalan mehiläishoitajat ry ja Mahdollisuuksia jatkojalostukseen -hanke. Tervetuloa kuulemaan hankkeen ja maakunnan hunajantuottajien kuulumisia.\nLisätietoja: Marja-Leena Hirvonen projektipäällikkö, Mahdollisuuksia jatkojalostukseen –hanke marja-leena.hirvonen@pkky.fi, p. 050 306 6257\nJulkaistu 10.10.2017 kategoriassa Yleinen avainsanoilla hunaja, mehiläistarhaaja, kirjoittanut Luonnosta tuotteeksi.


Voihan taimipolte — Tarhuri\nby Piia · 5.5.2013\nNo niin. Mitäs tässä nyt voisi sanoa. Rukolan kasvatuskokeiluni tyssäsi heti alkuunsa. Ensin terhakkaana nousseiden taimien varret alkoivat ohentua tyvestä alkaen ja lopulta taimet kaatuivat yksi toisensa jälkeen. Ruukku oli puhdas ja samoin käyttämäni kylvömulta, joten syynä lienee taimipolte-niminen sienitauti.\nFusarium oxysporum –sieni elää siementen pinnalla ja aiheuttaa siemenlevintäistä taimipoltetta niin vihanneksilla kuin koristekasveillakin. Vain osa saastuneista siemenistä itää tai taimet kuolevat pian taimettumisen jälkeen. Taimipolte vioittaa juuria ja sirkkavartta, jolloin taimi kaatuu ja tuhoutuu. Vioittuneet taimet voivat myös toipua, mutta niistä kehittyy heikkoja kasveja. Lähde: Verdera\nNext story Taimikasvatuspaniikki\nPrevious story Rukolan kasvatus ruukussa


On "cool" osata meänkieltä – Ruotsin Tornionlaakson kielet kuuluvat myös nuorten puheessa | Yle Uutiset | yle.fi\nOn "cool" osata meänkieltä – Ruotsin Tornionlaakson kielet kuuluvat myös nuorten puheessa\nVuosien työ lasten ja varhaisnuorten parissa on tuottanut tulosta meänkielen elvyttämisessä Ruotsin Tornionlaaksossa. Ennen lähinnä ikäihmisille kuuluneita suomen ja meänkieltä käyttävät keskenään jo nuoretkin.\n15.2.2017 klo 14.14päivitetty 15.2.2017 klo 16.43\nPohjois-Ruotsin Tornionjokilaakson kunnissa on tehty vuosia työtä meänkielen ja suomen taitojen pitämiseksi hengissä. Valtion tuella palkatut kielityöntekijät ovat onnistuneet muuttamaan suhtautumista meänkieleen positiivisemmaksi ja nyt kieltä käyttävät myös nuoret.\nEsimerkiksi Övertorneålla jokaisessa esikouluryhmässä on suomen- tai meänkielentaitoinen työntekijä, joka voi tukea lapsia joiden vanhemmat ovat valinneet lapselleen vähemmistökielen opetusta.\n– Monellahan täällä on meänkieli tai suomi kotikielenä. Sitten kun saa myös treenausta esikoulussa, niin se sitten säilyy paremmin. Jos näin ei ole, niin ruotsi ottaa helposti vallan, kunnan vähemmistökielikoordinaattori Sari Oja sanoo.\nPositiivisesta pöhinästä meänkielen ympärillä kertoo sekin, että monet nyt nelikymppiset tornionlaaksolaiset haluavat vanhempiensa opettavan omille lapsilleen meänkieltä tai suomea, vaikka eivät sitä itse ole omassa lapsuudessaan välttämättä oppineet.\nKo muutima tänne Ruottin puolelle yheksän vuotta aikaa ni siittä on tullu semmonen sekotus suomea ja ruottia ja välliin tullee meänkieltäki.\nSuomen kielen professori, murteen tutkija Harri Mantila Oulun yliopistosta sanoo, että murretta on tutkittu myös identiteetin näkökulmasta.\n– Johanna Vaattovaara kirjoitti väitöskirjan, johon hän oli haastatellut pellolaisia nuoria ja tutkinut kotipaikkasidonnaisuuden suhdetta murteen säilyvyyteen ja ne tulokset ovat selviä: mitä enemmän nuoret ovat sitoutuneet kotiseutuun ja ajattelivat jäävänsä sinne koulun jälkeen, niin sellaisilla murre oli paljon paremmin säilynyt kuin sellaisilla, jotka ajattelivat heti koulun jälkeen lähtevänsä muualle.\nNuoretkin puhuvat meänkieltä\nAiemmin lähinnä ikäihmisille kuulunut kieli on tekemässä tuloaan myös nuorten keskinäiseen kielenkäyttöön – vallankin niillä, joilla molemmat tai toinen vanhemmista on Suomesta.\n– Mie olen Rovaniemellä syntyny ja ko muutima tänne Ruottin puolelle yheksän vuotta aikaa ni siittä on tullu semmonen sekotus suomea ja ruottia ja välliin tullee meänkieltäki, kuvailee kielitaustaansa Gränsälvsgymnasietin lukiolainen Tony Orajärvi.\n– No ylheensä ruottia, mutta joskus aina meänkieltä jos on aina kaveriporukassa niinko Tonin kanssa, niin ruukaan aina välilä jotaki sanoa meänkielelä, Björn Oja jatkaa.\nKolmikon mukaan suomen tai meänkielen puhuminen herättää joskus hämmennystä ruotsinkielisissä kavereissa. Toisinaan he saattavat sanoa, että "puhukaa ruotsia kun Ruotsissa ollaan", mutta pääsääntöisesti suhtautuminen on mutkatonta.\nNiko Kurkinen muistuttaa, että meänkielen osaamisesta on myös hyötyä.\n– Pystyy kommunikoija vanhempien tornionlaaksolaisten kansa jokka puhhuu meänkieltä, ko ne ei ymmärrä täysin suomea, Kurkinen perustelee.\nSittenhän meillä on tämmönen Meän appi -projekti, jossa nuoret valmistavat puhelimeen appia, joka on tarkoitettu kieltenopiskeluun.\nJulkkisesimerkit nostavat kotiseututunnetta\nKielikoordinaattori Sari Ojan mukaan nuorten keskuudessa meänkielen suosiota on nostattanut paitsi vuosien valistus- ja kasvatustyö, myös media ja esimerkit.\n– Eräskin poika sanoi minulle ruotsiksi, että se on "cool" osata meänkieltä, Oja kertoo.\nRuotsin yleisradio tarjoaa meänkielistä lähetystä myös nuorille Gränslöst-nimisen ohjelman muodossa. Ruotsin televisio on puolestaan esittänyt meänkielelle dubattuja ohjelmia, joiden tekemiseen tornionlaaksolaiset nuoret ovat päässeet osallistumaan.\n– Sittenhän meillä on tämmönen Meän appi -projekti, jossa nuoret valmistavat puhelimeen appia, joka on tarkoitettu kieltenopiskeluun. Nuoremmat oppilaat tuottavat siihen videoklippejä ja meillä on siitä kilpailukin käynnissä. Sitä voidaan sitten käyttää vaikka esikoululaisten meänkielen opetukseen, Sari Oja kertoo.\nJulkkiksista tornionlaaksolaista taustaansa ovat pitäneet näkyvästi esillä Ruotsin Idols-voittaja Markus Fagervall, sekä pellolaiset sukujuuret omaava laulaja-lauluntekijä Markus Krunegård.\nSari Ojan mielestä Tornionlaaksossa onkin tultu pitkälle siitä ajasta, kun suomea tai meänkieltä ei uskaltanut julkisesti puhua.\n– Suomen kieltä tullaan täällä varmasti aina puhumaan ja niin kauan kun Suomen puolella säilyy tämä murre, niin yhtä kauan se säilyy täälläkin. Ja kun asenteet ovat muuttuneet positiivisemmaksi, niin silloinhan kielellä on mahdollisuus elää.\nMurteen käytöstä voi olla etua\nProfessori Mantila vahvistaa murteiden olevan muotia myös Suomessa.\n– Murresarjakuvat ja murrerunous kukoistavat ja murretta käytetään mainoksissa ja monessa paikassa. Murteella on olemassa hyvin selvä indentiteettifunktio.\nMantila huomauttaa, että erot yksilöiden välillä ovat suuria.\n– Saattaa olla kaksi ihmistä, jotka ovat asuneet samalla paikkakunnalla koko ikänsä ja heistä toinen puhuu leimallisesti paikkakunnan murretta ja toinen ei puhu eli se ei ole yhtenäistä, että jossakin alueella puhuttaisiin enemmän murretta kuin jossakin toisaalla. Erot ovat yksilöiden välillä ja siinä, minkälainen suhde heillä on kotiseutuunsa ja minkälainen identiteetti heille on muotoutunut.\nEsimerkiksi liike-elämässä murteen käytöstä voi olla etua, mutta kaikki eivät siitä pidä.\n– Jotkut tykkäävät siitä, jos käytetään murretta ja se on kotoista. Murretta käyttävä ihminen on ehkä helposti lähestyttävä ja murre toimii usein myös huumorin välikappaleena. Sitten on tietysti niitäkin, jotka pitävät sitä junttimaisena, Mantila sanoo.\nTunnistatko nämä Lapin murresanat? Pohjoisen murteen matkiminen menee vierailta yleensä pieleen 15.2.2017\nmeänkieliUlkomaatsuomen kieliTorniokieletSuomiRuotsiPohjoismaatKemi-Tornion seutukuntaruotsin kieli


Kivimäen Tila: Sokkelin maalaus sekä mietteitä talon ulkovuorauksesta\nPäätin aloittaa talon ulkopintojen käsittelyn sokkelin maalaamisella. Ei ehkä tule ajatelleeksi, kuinka paljon se antaa uutta ilmettä ja ryhtiä vanhalle talolle. Käytin maalaamisessa Tikkurilan Yki sokkelimaalia ja sävyksi tuli kaunis harmaan sävy.\n9L maalipurkki riitti pienen omakotitalon sokkelin maalaukseen hyvin. Maalin vedin vain kertaalleen, ja tulos oli siisti ja tasainen. Kannattaa valita mahdollisimman iso pensseli, riippuen tietenkin sokkelin koosta. Omassa talossani sokkeli oli paikoitellen yli metrin korkea. Olen erittäin tyytyväinen lopputulokseen.\nTalon ulkovuoraus on mineriitti levyä. Ei ehkä se kaikista kaunein vaihtoehto, mutta erittäin käytännöllinen ja huolto vapaa. Levyt sisältävät asbestia, ja vuodenvaihteessa tulleen lakimuutoksen myötä, näitä levyjä ei saa itse purkaa, mikäli vuorauksen haluaisi vaihtaa esimerkiksi puuhun. Mietinnässä onkin maalata nämä levyt muutaman vuoden sisällä. Maalauksessa pitää ottaa huomiota, että vuorauksen alla on tuuletus kunnossa, muuten maalaamisesta on vain haittaa kun ilma ei pääse kiertämään. Tilalla on vielä paljon tekemistä, jotka ovat tätä maalausta tärkeämpiä, joten se saa nyt odottaa muutaman vuoden.\nLähettänyt Kivimäen Tila klo 9.50\nTunnisteet: asbesti, mineriitti, sokkeli, sokkelimaali, tikkurila, ulkovuoraus\nMaija 22. lokakuuta 2019 klo 11.33\nTuohan on todella kiva tuo uusi väri sokkeleissa ja yllättävänä vähällä maalilla selvisitte. Meillä on samanlainen mineriittilevy vuoraus meidän talossa ja hyvä tietää, että ne voivat sisältää asbestia ja pitää tehdä asbestikartoitus, jos haluaa tehdä niille jotain. Olemmekin juuri miettineet ainakin osan levyistä vaihtamista puupintaan.\nSokkelin maalaus sekä mietteitä talon ulkovuorauks...


Kristallinkirkkaat ideat!: Reilu kauppa\nNimensä mukaisesti, nämä neilikat ovat kyllä reilun kaupan -kukkasia. Ovat olleet jo pari viikkoa maljakossa ja edelleen kukkivat kauniisti! Leikkelin niitä aamulla hieman ja otin "kypsiä" pois. Laitoin noi pienemmät pikkumaljakkoon (vai onko se sellainen kynttilälle tarjoitettu hommeli?).\nPikkumaljakon juurellä näkyy kaunis koru. Mussukka sai sen tädiltään lahjaksi. Se on hankittu Valkoisesta Puusta Kauhajoelta. Siinä vasta ihana paikka käydä, jos satut olemaan niillä lakeuksilla!\nRiitta Sinikka 4. syyskuuta 2011 klo 18.00\nKauniit kukat! Kiitos vinkistä!\nNipsu 4. syyskuuta 2011 klo 18.27\nole hyvä :) käy ihmeessä k-kaupassa hakemassa! mielettömän kauniit ovat edelleen!\nSara 7. syyskuuta 2011 klo 21.32\nKaunista! Rakastan neilikoita. Hiplasin niitä tänäänkin kaupassa, mutta nyt ei ollut minun väriäni. ;-)


Miten osoitat ja mittaat opetuksen laadukkuuden? - Vopla.org\nEtäopiskelu ja verkko-opiskelu on yhä suositumpaa Suomessa\nMiten osoitat ja mittaat opetuksen laadukkuuden?\nSuomalainen koulutus on täysin ilmaista – Hyvä esimerkki muille maille\nSuomalaisia opettajia paljon työttöminä – mistä johtuu?\nSuomen koulujärjestelmä on valittu maailman parhaimmaksi\nSuomen ilmainen kouluruokailu kummastuttaa maailmalla\nYliopistot maksullisiksi lähitulevaisuudessa?\nOpiskele netissä ilmaiseksi\nSuomalainen peliosaaminen nousussa\nItseoppineet – tulevaisuuden suunta?\nEri oppilaitokset ja eri maat oppilaitoksineen on eri tutkimuksissa listattu arvojärjestykseen opetuksen laadun perusteella. Näissä tutkimuksissa laatua käsitellään erityisesti oppimistason näkökulmasta ja tarkastellaan usein testaamalla suoraan opiskelijoiden tieto- ja taitotasoa eri lukuaineittain.\nLaatu on kuitenkin monimuotoisempi käsite, sillä pelkästään oppimistason lisäksi sen tulee käsittää myös opettamisen, työ- ja oppimisympäristön ja kommunikoinnin näkökulmat.\nLaadukas opetus takaa hyvät tulokset\nTiivistetysti voi ajatella, että laadukkaan opetuksen tuloksena tapahtuu nopeaa ja tehokasta oppimista, ideaalissa opetus- ja työskentely-ympäristössä hyväksi käyttäen monimuotoisesti eri oppimistyökaluja ja yhdistellen asiatietoa ongelmanratkaisukyvyn ja käytännön taitojen sekä kommunikoinnin opettelun kanssa. Opetuksen laatua mitattaessa on ennen muita osa-alueita mitattava oppimisen tasoa ja laatua, sillä opetuksen tavoite on aina opiskelijan oppiminen. Laadukas opetus tarkoittaa käytännössä samaa kuin hyvä opetus: opettaja auttaa opiskelijaa oppimaan aihealueen nopeammin ja syvällisimmin, usein myös helpommin, kuin olisi itse-opiskellen mahdollista.\nHyvä opettaja hyväksikäyttää monimuotoisen opiskelun eri työkaluja ja etsii aina parhaiten oppiaiheeseen sopivan opetustyylin. Hyvä opetus tähtää opiskelijoiden itseohjautuvuuteen, tehokkaaseen itsenäiseen tiedonhakuun ja luetun sekä kuullun sisäistämiseen. On tärkeää, että opiskelijat osaavat laittaa teorian käytäntöön eri tilanteissa ja syystäkin hyvään opetukseen kuuluu monimuotoisia tehtäviä sisältäen sopivasti teoriaa ja sen sovellusta. Ongelmanratkaisutaitojen ja käytännön osaamisen mittaaminen on yksi laadun mittaamisen kriteereistä. Pelkkä kirjoista opittu asiatieto teorioineen ei hyödytä montaakaan työelämässä, jos tietoa ei osata soveltaa ja ottaa käyttöön sopivan paikan tullen.\nKuten kaikki koulua käyneet tietävät, kuuluvat kokeet ja oppilaiden arviointi kouluun aina ensimmäiseltä luokalta yliopiston lopputyöhön saakka. Testeillä, kokeilla ja tenteillä mitataan oppimista ja voidaan varmistaa, että tietyt oppimisen ainekohtaiset vähimmäiskriteerit täyttyvät. Kokeet on yleensä rakennettu mittamaan eri osa-alueita: ongelmien ratkaisukykyä, luetun ymmärtämistä, asiatietämystä ja luovuutta.\nErityisesti valtakunnasten kokeiden ja tasomittausten tulokset ovat osa opetuksen laadun mittausta. Testit ovat samat kaikille saman asteen oppilaitoksille, joten testitulokset ovat verrattavissa toisiinsa. Tuloksilla on helppo osoittaa oppimisen laatu ja sen tarkkailla sen kehityssuuntaa vuodesta toiseen.\nPalautteen tärkeys opetusympäristössä\nPalautteen antaminen ja kerääminen on tärkeää aina kun mitataan tai yritetään parantaa laatua. Kuluttaja tutkimuksissa mitataan ihmisten tyytyväisyyttä, tuotteen tai palvelun hyvyyttä ja kestävyyttä ja yleistä käyttökokemusta, tuotteen toimivuutta ja ulkoisia tekijöitä. Kaikki nämä ovat osa tuotteen laatua, joka on mitattavissa tuotteiden standardeihin verraten ja toisaalta palautteeseen ja tutkimuksiin tukeutuen. Sama pätee opetukseen. On ehdottoman tärkeää kuulla opiskelijoita, opettajia ja kaikkia opetuksen välikäsiä. Palaute on välttämätöntä, jotta tiedetään mitkä opetuksen osa-alueet ovat puutteellisia ja vaativat kehitystä, ja toisaalta voidaan tarkastella miksi tietyt osa-alueet toimivat hyvin.\nPaikalliset ja kansalliset arvioinnit\nPaikallisilla arvioinneilla tarkoitetaan oppilaitos tai kuntakohtaisia arviointeja, joissa mitataan opetuksen laatua, tavoitteisiin pääsyä ja muita kriteerejä joista muodostuu onnistunut ja toisin sanoen laadukas opetus. Kansalliset arvioinnit ovat koko maan opetuksen laatua tarkastelevia mittareita tai hankkeita, joilla selvitetään vuosittain Suomen opetuksen tasoa. Osana lopullisen laadun arviointia ovat erinäiset tutkimukset ja kyselyt, arvioinnit tehokkuudesta ja resurssien käytöstä.\nPaikallisilla ja kansallisilla arviointeja ja opetuksen laadunmittaamisen työkaluja ovat muun muassa\nOppimistulosten mittaaminen (valtakunnalliset kokeet ja tasomittaukset)\nErilaiset ja teemojaan vaihtavat arviointihankkeet\nOpetuksen saatavuuden mittaaminen\nResurssien käytön mittaaminen\nOpintosuunnitelman toteutumisen seuranta ja uusien käytänteiden käyttöönoton arviointi\nKuntien opetustoimien sekä oppilaitosten omien tavoitteiden toteutumisen arviointi ja mittaus\nKansainvälisillä hankkeilla pyritään ennen kaikkea jakamaan toimia käytänteitä ja oppimaan eri maiden opetuskulttuureista parhaan mahdollisen opetuslaadun saavuttamiseksi. Opetuksen laatua arvioidaan ja mitataan kansainvälisesti monien eri osa-alueiden kautta. Erilaiset laatuverkostot edesauttavat laadun arviointia ja parannusta kansainvälisen ja eri toimijoiden keskustelun kautta. Suomi on osana useita opetuksen ja oppimisen tasoa ja laatua mittaavissa tai parantavissa hankkeissa sekä verkostoissa kuten:\nPISA ( Programme for International Student Assessment), jossa mitataan 15-vuotiaiden osaamistasoa matematiikassa, luonnontieteissä sekä lukutaidoissa.\nIEA (The International Association for the Evaluation of Educational Achievement) sisältää matematiikka- sekä luonnontiede- ja lukutaitotutkimukset\nPIAAC (Programme for International Assessment of Adult Competencies) on aikuisten luku matematiikka- sekä ongelmanratkaisutaitoja mittaava hanke.\nTALIS-hanke (Teaching and Learning International Survey) on opettajille ja rehtoreille suunnattu kysely työolosuhteista ja oppimisesta.\nEFQUEL (European Foundation for Quality in e-learning) verkoston tavoitteena on jakaa verkko-opetuksen toimivia ja hyväksi koettuja käytäntöjä.\nENQA (European Network for Quality Assurance in Higher Education) verkosto edistää maiden välistä yhteistyötä korkeakoulujen laadunarvioinnissa ja parantamisessa.\ne-Quality-hanke tutkii etä- ja avoimen opetuksen laatua ja keskittyy parantamaan sitä.\nEQO (European Quality Observatory) verkkopalvelu auttaa opettajien ja opiskelijoiden sekä muiden toimijoiden yhteistyötä verkko-opetuksen laadun parantamiseksi


Tekoälyn käyttöönotto ja sen 5 sudenkuoppaa | CGI FI\n4 min read 26.10.2018\nOrganisaatioiden tekoälyyn kohdistuvat odotukset ovat valtavat. Tekoälyllä voi tosiaan tehostaa liiketoimintaa ja luoda uusia mahdollisuuksia, mutta tekoälyn käyttöönotto tarkoittaa aina muutosta. Eikä muutos ole koskaan helppoa. Innostuksesta huolimatta organisaatioiden valmius tekoälyn käyttöönottoon on usein huono. Isoin haaste tekoälyn onnistuneessa käyttöönotossa ei ole teknologia tai matemaattiset taidot. Todelliset haasteet saavat alkunsa organisaation kulttuurista, siiloutuneisuudesta ja vanhoista toimintatavoista.\nListasin kokemukseni mukaan hankalimmat haasteet tekoälyn käyttöönotossa.\n1. Asiakas unohtuu\nTekoäly ei ole mikään yksittäinen työkalu, joka voidaan ottaa käyttöön kuin uusi CRM-järjestelmä. Teknisestä näkökulmasta tekoäly on kokoelma edistyneen analytiikan ja automaation ratkaisuja, joita voidaan käyttää niin tehokkaasti ja niin moneen käyttötarkoitukseen, että se rikkoo toimialarajat ja mahdollistaa uusia disruptiivisia bisnesmalleja.\nNäistä syistä on tärkeää pitää kirkkaana mielessä mikä on yrityksen arvo asiakkaalle. Esimerkiksi vakuutuksen ostaja ei osta vakuutusta. Hän ostaa turvaa. Taksiasiakas ei osta taksikyytiä. Hän ostaa nopean, helpon ja luotettavan tavan päästä haluamaansa paikkaan.\nÄlä koskaan unohda, mitä asiakas oikeasti ostaa. Vaikka tekoälyn soveltaminen alkaisi pienestä pilottiprojektista, ei isoa kuvaa ja asiakasta saa unohtaa.\nRatkaisu: Pidä mielessä mitä asiakas oikeasti ostaa, kun hän ostaa yrityksen palvelua tai tuotetta. Mieti, haetko toiminnan tehostamista, uusia liiketoimintamahdollisuuksia vai kenties parempaa asiakaskokemusta.\n2. Jumiudutaan vanhoihin ajatusmalleihin\nPitkään alalla olleet yritykset - myös alan parhaat - juuttuvat usein vanhoihin ajattelumalleihinsa. Asiat tehdään niin kuin ne on aina tehty, koska vanhat tavat koetaan helpommiksi kuin uudet. Vielä tänäkin päivänä moni työntekijä printtaa ja faksaa (!) dokumentteja, koska se on “helpoin tapa” tehdä asia.\nNo, ei tietenkään ole.\nJos vanhaa ajattelua ei räjäytetä, ei tekoälyllä voi tehdä muuta kuin optimoida vanhoja, tehottomia toimintamalleja niin pitkälle, kuin niitä on edes mahdollista optimoida. Ja se ei riitä. Hevoskärryjä optimoimalla ei synny autoa, vaikka tekoäly valitsisi valtakunnan parhaat hevoset.\nRatkaisu: Älä rakenna tekoälyä tehostamaan vanhentuneita prosesseja. Jos prosessi on jäänne menneisyydestä, jossa leijonanosa työstä tehtiin manuaalisesti, korjaa prosessi ensin.\n3. Kysytään vääriä asioita\nOlen joskus, ehkä aika useinkin, kehuskellut sillä, että data-analyytikkomme osaavat ennustaa mitä tahansa toistuvia tapahtumia, jos he vain saavat riittävästi dataa käyttöönsä. Tämä ei ole suurestikaan liioiteltua.\nAina vastauksen löytäminen ei olekaan vaikeinta. Vaikeinta on osata kysyä oikeita asioita.\nOn ensiarvoisen tärkeää määritellä tekoälyprojektin alkuvaiheessa selvitettävät tutkimuskysymykset oikein. Jos löydökset jäävät tasolle “nice to know” eivätkä herätä vilkasta keskustelua, olivat selvitettävät kysymykset todennäköisesti vääriä, vaikka vastaukset olisivat täysin oikein. Löydösten pitää olla niin kiinnostavia, että ne herättävät keskustelua.\nJos keskustelua ei herää, jää tekoäly "pöytälaatikkoanalytiikaksi". Silloin siitä ei ole mitään hyötyä liiketoiminnalle - tosin ei haittaakaan. Analyytikoilla riittää puuhasteltavaa, ja yrityksen johto voi kirkkain silmin sanoa "saavuttaneensa jo tuloksia tekoälyllä" samalla, kun kilpailijat kasvattavat etumatkaansa kaikessa rauhassa.\nRatkaisu: Vältä pöytälaatikkoanalytiikkaa. Jos tekoälyllä tunnistetaan esimerkiksi, mitkä asiakkaat ovat korkeimmassa riskissä irtisanoa sopimuksensa, pitää selvittää myös, mihin mikrosegmenttiin nämä asiakkaat kuuluvat ja miten heitä tulee lähestyä. Näin voidaan kohdistaa heihin parhaaksi arvioidut markkinointitoimenpiteet ja mitata tulokset.\nHUOM! Joskus tulokset jäävät laihoiksi siksi, että vastaukset ovat yksinkertaisesti liian epätarkkoja hyödyttääkseen liiketoimintaa merkittävästi. Tällöin kyse on luultavasti huonolaatuisesta datasta tai väärien datalähteiden käytöstä.\n4. Unohdetaan sitouttaa oikeat ihmiset\nOlet varmistanut, että selvitettävät kysymykset ovat oikeat ja tulokset ovat mielestäsi vaikuttavia. Mutta et siltikään saa ihmisiä innostumaan tai asioita tapahtumaan. Oletko ehkä unohtanut sitouttaa tekemiseen oikeat ihmiset?\nTiedon pitää kiinnostaa oikeita tahoja. Vain silloin voidaan saada tekoälystä hyötyä ja skaalata toimivat ratkaisut laajemmin liiketoiminnan käytäntöön. Jos tulokset eivät tunnu hetkauttavan ketään, et ehkä ole saanut sitoutettua mukaan oikeita henkilöitä - yleensä johtoa tai muita päättäjiä.\nPahimmassa tapauksessa kukaan ei ole kiinnostunut tekoälyprojektin tuloksista eikä ratkaisua päästä kunnolla ottamaan käyttöön. Tällöin ratkaisu jää unholaan ja asiat pysyvät ennallaan.\nRatkaisu: Etsi ja sitouta oikeat ihmiset alusta saakka. Laadi myös selkeä ja konkreettinen “pilotista tuotantoon” -suunnitelma. Se lisää pilotin työmäärää hieman, mutta helpottaa ratkaisun jalkauttamista.\n5. Tekoälyn arvoa ei osoiteta\nOn itsestään selvää, että tekoälyn tulee alusta alkaen tuoda lisäarvoa liiketoimintaan.\nTee perusteltu business case -laskelma. Seuraa myös pilotin tuloksia ja päivitä laskelma. Jos hyödyt eivät ole kirkkaat päättäjille, ei tekoälypilotti tule koskaan menemään tuotantokäyttöön.\nRatkaisu: Laske, millaisia säästöjä tekoäly tuo tullessaan. Jos tekoäly voi esimerkiksi pienentää asiakaspoistumaa 10 prosentilla, on aika yksinkertaista osoittaa säästöt euroina.\nOletko samaa mieltä haasteista? Kommentoi tai ota minuun suoraan yhteyttä.\nHaluatko tietää, mihin tekoälyä voidaan hyödyntää ja mihin se taipuu? Katso #uusibisnes-video!\nOlen Eeva Randén, ja toimin johtavana analyytikkona CGI Nextissä, jossa modernia tekoälyteknologiaa kuten syväoppimista, konenäköä ja älykästä automaatiota sovelletaan ja tuodaan osaksi asiakkaiden jokapäiväistä liiketoimintaa. Minulla on yli 15 vuoden kokemus datan parissa toimimisesta eri näkökulmista, ja tavoitteenani on löytää datasta niitä ratkaisuja joilla asiakkaan ...


VALO ON JYVÄSKYLÄSSÄ 2016\nAloset hehkuttavat Kirkkopuistossa ja vähän sillan allakin.\nJyväskyläläiset taiteilijat Kari ja Samuli Alonen tuovat valon hehkua Kirkkopuistoon. Karin kolmiosaisen valoteoskokonaisuuden punainen lanka on ympäripyöreys. Näkemisen arvoista on se, kuinka pyöreyden teemasta saadaan eri materiaali-ja valaistusvalintoja käyttäen välittymään niin erilaisia tunnelmia. Samulin teoksessa tuhkasta noussut Fenix-lintu katselee ja tervehtii valaistun tornitalon huipulta Valon Kaupunki-tapahtuman vierailijoita Kirkkopuistossa. Kun on menty ympäri Kirkkopuistoa, yhteen tullaan Tourulan sillan alla. Siellä hehkuu Karin "Valonverkosto".\nSUOMEN MAISTUVIN JUUSTO\nSamuli sai Valiolta haasteen veistää palkintoveistos Suomen maistuvimmalle juustolle, joka luovutetaan kilpailuäänestyksen pohjalta parhaalle juustolle Ween Maan Wiljaa- tapahtumassa Jyväskylässä.\nSuomen Kivivalmiste Oy esittelee tulevaisuuden hautakivet Levillä valtakunnallisessa tapahtumassa\nSaimme haasteen muotoilla tulevaisuuden hautakivi- malliston Suomen Kivivalmiste OY:lle. Mallistossa " VALON LÄHDE" on käytetty kolmea materiaalia: ruostumatontaterästä, mustaa graniittia ja lasia. Lasiin on johdettu valoa led- tekniikalla.\n" Ytimessä " Kansainvälinen nykytaidetapahtuma Helsingissä, jossa Samuli mukana Galleria Contempon osastolla, Lämpimästi Tervetuloa !\nSamuli muotoili Jykes Oy:n 20-vuotisjuhlaan veistoksia pronssiin ja graniittiin, mitkä personoitiin saajansa luonteen tai työnkuvan mukaan.\nSamulin uusimpia veistoksia Helsingissä Kaapelitehtaalla Kuvanveistäjäliiton järjestämässä TEOS 2016 - näyttelyssä 25.2.-6.3.2016.\nTaidetta Valtakunnallisille Viherpäiville\nAloset esillä Valtakunnalisilla Viherpäiväillä Jyväskylän Paviljongissa 8.-9.2.2017. "Valon lähettiläs" - valoveistos toivottaa kävijät Tervetulleeksi Paviljongin sisäänkäynnin yhteydessä. Tervetuloa mukaan viheralan valtakunnalliseen ykköstapahtumaan!\nSamuli Taidetta Tilassa\nSamulin veistoksia Gumbostrand Konst & Formissa Taidetta Tilassaryhmänäyttelyssä 22.1.-27.3.2016. www.konstoform.fi\nHyvää & Rauhallista Joulun aikaa sekä Valoisaa Uutta Vuotta 2016!\nToivottaa: Pykälistön tontut.\nSamuli ja Kari Helsingissä\nS-Galleriassa Ässä keskuksessa 02.11.2015 - 27.11.2015, Tervetuloa !\nJyväskylän Valon kaupunki 2015 -tapahtuma on osa virallista valon vuoden ohjelmistoa. Tapahtuma järjestetään 1.–3.10.2015. Samuli ja Kari mukana usealla eri valoteoksella. Tervetuloa valon kaupunkiin !\nAffordable At Fair Stochkholm, kiinnostava nykytaidemessu Tukholmassa\n1-4. lokakuuta 2015. Messuilla Samulin veistoksia esillä Galleria Contempon osastolla yhdessä Kia Taegenin, Juha Vanosen, Juha Meurosen ja Mika Törösen teoksien kanssa. Tervetuloa Tukholmaan !\nHelsingissä Baanan sillat loistavat valoteoksina.\nHelsingissä Baanan sillat loistavat valoteoksina. Valoisa Baana - Light in the Underworld Helsinki 24.-27.9.2015. Helsinki juhlistaa YK:n Kansainvälistä Valon vuotta Valoisa Baana -tapahtumalla. Kari mukana kutsuttuna valoveistoksiensa kanssa, Tervetuloa !\nJyväskylän MM-ralli starttaa ensi viikolla\nAKK Sportsin tilaamat pääpalkintoveistokset Neste Oil Ralliin ovat parhaillaan työn alla Pykälistössä. Palkinnot valmistuvat ensi tiistaille ja tämän jälkeen ne kuljetetaan Jyväskylän Paviljonkiin odottamaan H-hetkeä, kunnes rallin voittaja on selvillä. Onnea kilpailijoille ! Tervetuloa tutustumaan työskentelyyn ja Pykälistön näyttelyihin !\nCitybird Jari Sillanpäälle\nJari Sillanpäälle annettiin Seinäjoen tangomarkkinoilla Elävä legenda-palkinnoksi Citybird- lintu sekä " kultamuna " tunnustuksena menestyksekkäästä urasta. Elävä legenda- palkinnon myöntää Seura-lehti. Olin mukana luovuttamassa palkintoa perjantaina tangomarkkinoiden päälavalla klo. 24.00 Seuran päätoimittaja Saija Hakoniemen kanssa. Tehtävänäni oli veistää Sillanpään näköinen Citybird. Pyrin saamaan linnusta positiivisen, energisen, muuntautumiskykyisen ja karismaattisen.\nRantalinna ja Saimaa kutsuu!\nSamulin yksityisnäyttely "Luonnon kutsu" aukeaa kesän ajaksi satumaiseen Rantalinnaan Ruokolahdelle 7.6.2015 alkaen. Lämpimästi Tervetuloa tutustumaan ! www.rantalinna.eu\nSamuli Galleria Uusitalon mukana "Nuorten taiteilijoiden" kesänäyttelyssä Inkoossa 2015\nNäyttelyn avaa 23.5.2015 klo 12 amanuenssi Pamela Andersson Vaasan kaupungin museoista. Näyttely on avoinna 25.5.– 8.8.2015, ma-pe klo 12-18 ja la klo 11-15, su suljettu.\nKari valittiin mukaan valtakunnalliseen S-taidekilpailun 2015 finaaliin. Kilpailun aiheena oli veistos.\n15 parasta teosta pääsevät näyttelyyn S-Galleriaan 16.3. – 17.4.2015. Kuvat teoksista julkaistaan samaan aikaan S-Gallerian nettisivuilla, missä teoksia myös pääsee äänestämään. www.s-kanava.fi - S-taidepalkintokilpailu 2015 keskittyy veistostaiteeseen\nOrnamon Teosmyyntinäyttelyssä Helsingin Kaapelitehtaalla 14.3.–22.3.2015 Samulin uusia veistoksia.\nTake away -näyttelyssä Kaapelitehtaalla taiteen ostaminen on tehty helpoksi! Näyttely sijaitsee osoitteessa: Kaapelitehdas, Puristamo, Tallberginkatu 1 C, Helsinki. Avoinna arkisin klo 12–18, la–su 11–17. Vapaa pääsy. Tervetuloa avajaisiin pe 13.3. klo 17–19!\nTEOS 2015 - Kuvanveistäjäliiton järjestämä myyntinäyttely\nTEOS 2015 - Suomen Kuvanveistäjäliiton näyttelyssä esillä Samulin uusia veistoksia 26.2.-8.3.2015 Helsingin Kaapelitehtaalla. Tervetuloa !\nDesign From Finland-merkin käyttöoikeus Design Aloselle\nSuomalaisen Työn Liitto on myöntänyt Design Alosen muotoilutuotteille Design From Finland-merkin käyttöoikeuden.\nSamulin vuoden 2015 ensimmäinen näyttely on Lissabonin keskustassa meetiNG art galleryssa maaliskuussa\nNäyttelyn nimi on NordicSeason-Finland in Lisbon contemporary exhibition 2015. Näyttelyssä on mukana yksitoista taiteilijaa Suomesta: Helinä Hukkataival, Ulla Remes, Tero Annanolli, Elina Ruohonen, Reetta Ahonen, Inkeri Makkonen, Terhi Asumaniemi, Maisa Heiskanen, Kalevi Liski ja Panu Ruotsalo. Ajankohta 7.3.2014 - 21.3.2013. Tervetuloa !\nPykälistön tontut Kiittävät kuluneesta vuodesta ja Toivottavat Hyvää Joulua & Valoisaa Uutta Vuotta 2015!\n”Cityhirvi” pysyvästi Seinäjoen keskustaan Kalevankadulle. Tervetuloa tervehtimään !\nLisää aiheesta: www.seinajoki.fi - Cityhirvi tuli jäädäkseen\nwww.ilkka.fi - Cityhirvi jää Seinäjoelle\nwww.radiojyvaskyla.fi - Seinäjoen keskustaan tuli Cityhirvi\nwww.pohjalainen.fi - Hirvi asettui keskstaan\nwww.ksml.fi - Tämä tuttu hirvi saa lajitoverin Pohjanmaalle\nTampereen Taidemessuilla Samulin teoksia esillä osastoilla D111 ja D 121 Keskus Gallerian edustamana\nTampereen Taidemessuilla myös Samulin taiteilijahaastattelu: Tampereen Taidemessut - Ohjelma\nSamulin suunnittelema Kuntaliiton Sivistyksen suunta -palkinto Vantaan apulaiskaupunginjohtajalle\nLisää aiheesta: www.kunnat.net/kuntaliitto - Kuntaliiton Sivityksen suunta -palkinto Vantaan apulaiskaupunginjohtajalle\nja Vantaan kaupunki - Sivistyksen suunta -palkinto apulaiskaupunginjohtaja Elina Lehto-Häggrothille\nSamulilla seuraava yksityisnäyttely uusilla "eväillä" Helsingissä\nPaikkana on Galleria Contempo osoitteessa Lönnrotinkatu 23, Helsinki. Näyttely aukeaa 7.11.2014 ja päättyy 30.11.2014. Lämpimästi Tervetuloa ! www.galleriacontempo.fi\nValon kaupunki Jyväskylä 2014\nKari mukana tapahtumassa valotaideteoksella " Uusi Kasvu ". Valoisa pallo heijastuu vedestä Nahkurinsillan alitse ja tuo tunnelmaa pimeneviin syysiltoihin. Jyväskylä - City of Light\nValaistusalalan huiput kokoontuvat Ruotsiin\nKolme suomalaista taiteilijaa esittelee töitään lokakuussa valaistusalan toimijoille Ruotsin Eskilstunassa. Yksi heistä on jyväskyläläinen Kari Alonen. Mukana ovat myös tamperelaiset Arto Heiskanen ja Joonas Saaranen. Jyväskylän kaupungin Nordic Light -hanke päättyy Eskilstunan tapahtuman myötä. Pohjoismaisen kulttuurirahaston tukemalla hankkeella on pyritty edistämään pohjoismaisen valotaiteen kehittymistä ja kansainvälistymismahdollisuuksia (Ksml 8.9.2014). Taiteilijavalinnoista päätti Jyväskylän kaupungin, Jyväskylän taidemuseon, Pohjola-Nordenin Keski-Suomen piirijärjestön, Stockholm Konstin ja Tukholman läänin maakäräjien edustajista koostunut asiantuntijaraati. www.ksml.fi - Valaistusalan huiput kokoontuvat Ruotsiin - Mukana jyväskyläläinen valotaiteilija\nDesign Alonen Kasvu Open 2014 finaaliin teemalla "Taide Kasvun Keulakuvaksi"\nKasvu Open-matka 2014 huipentuu 23.-24.10.14 finaalitapahtumaan, jossa saman katon alla on koolla 1 000 kasvajaa ja kasvun asiantuntijaa, 400 bisnesenkeliä ja sparraajaa, 60 Kasvu Open finalistia sekä 20 Suomen huippupuhujaa omalta alaltaan kaksipäiväisessä kasvuyritystapahtumassa. www.kasvuopen.fi - Kasvu Open -finaali\nAlosten taidetta kaikkiaan yhdeksässä messukohteessa Jyväskylän asuntomessuilla 11.7.-10.8.2014.\nKohteissa on esillä Kari ja Samuli Alosen taideteoksia. Osa veistoksista on valaistuja ja ne syttyvät hehkuunsa Messujen Yössä 8.8.2014. Lämpimästi Tervetuloa! Messukohteet ovat: 3. Elämänlanka, 5. Käpylä, 12. RTV-Pintamateriaalitalo, 17. Hailuoto 177, 20. Honka Harmonia, 27. Älvsbytalo Suometar, 31. HB Kivitalo. Lisäksi Maailmanpylväs: Jyväskylän Taiteilijaseuran galleria, ja Viherlandian piha (messuille saapuminen): "Cityhirvi". Tervetuloa tutustumaan toimintaamme paikan päälle myös tänne Pykälistön vahtitupa-alueelle, jossa työskentelemme. Pykälistön "etäkohde" taiteelle sijaitsee n. 5km Jyväskylän keskustasta Laukaaseen päin (Valion Meijeriä vastapäätä)!\nJyväskylän asuntomessut saivat sittenkin oman timanttinsa\nHB-Betoniteollisuus Oy:n ja taiteilija Samuli Alosen yhteistyö on ollut tiivistä ja määrätietoista vuodesta 2001 alkaen. Tämän vuoden yhteistyö on "Timantin Hehku"-taideteoksen rantautuminen HB:n asuntomessukohteen piha-alueelle tuomaan yhteistyön särmää sekä valaistua tunnelmaa. Tavoitteena on sytyttää timantti Hehkuunsa, kun messut alkavat. Voimme siis todeta, että Jyväskylän asuntomessut saivat sittenkin sen timanttinsa. On hienoa, että nykyrakentamisessa huomioidaan taidetta, sekä sen ennakkoluulotonta käyttöä myös piha-alueilla. Taiteen avulla voidaan lisätä viihtyvyyttä ja esitellä näyttäviä tilataideteoksia niin piha-alueille kuin sisätiloihinkin, kertoo Alonen. Tervetuloa tutustumaan HB:n messukohteeseen nro 31 sekä paljon keskustelua synnyttäneeseen taideteokseen!\nNeste Oil Rallyn maailmanmestaruuspalkintojen valmistus on alkanut Pykälistön pajalla.\nTilaajana on AKK-Motorsport Oy. Tervetuloa tutustumaan työmaahan!\nSamuli pääsi muotoilemaan svengaavan "Citybird"-linnun laulaja Reijo Taipaleelle. Elävä Legenda -palkinnon tilasi Seura-lehti. Veistoksen luovutti Taipaleelle Helsingissä Mr. Lordi. Parhaimmat Onnittelut palkinnon saajalle tunnustuksesta!\n"Ajatus Lentää Luonnosta. Natur, Hav, Konst."\nSamuli on Galleria Uusitalon mukana kesänäyttelyssä Inkoossa, kauppakeskus Strandissa. Näyttelyn avaa isäntä Markus Grönholm. Näyttely avautuu 15.6.2014 ja päättyy 28.9.2014. Lämpimästi Tervetuloa!\nHartolan perinteikkään kesänäyttelyn avajaiset Maila Talvio Salongissa Tainion virran rannalla.\nNäyttelyssä on mukana 12 taiteilijaa: Samuli Alonen, Eeva-Riitta Eerola, Raija Heikkilä, Outi Heiskanen, Arja Jäppinen, Terhi Kaakinen, Sanna Korteniemi, Hannele Kylänpää, Topi Ruotsalainen, Ilona Rytkönen, Leena Seppä ja Soili Talja. Lämpimästi Tervetuloa!\nKarin muotoilemat uudet Corten-teräksiset " Vesipatsaat " esitellään valtakunnallisilla Vesihuolto-päivillä 2014 Finlandia-talolla Helsingissä.\nMallistoon kuuluu kaikkiaan kolme uutta vesipostimallia: " Ilmasta vettä", "Vesipatsas" ja "Nousuvesi". Myynti ja lisätietoja: PA-VE Oy, Jarmo Larkio gsm. 0400 641 929.\n" Pohjoisen Luonne "- näyttelyn avajaiset Tampereella Keskusgalleriassa\nNäyttelyn avaajana Tampereen Taidemuseon johtaja Taina Myllyharju. Näyttely on auki huhtikuun ajan ja sieltä voi "bongata" mm. Samulin pronssiveistoksia. Lämpimästi Tervetuloa!\nSamuli parhaillaan mukana Ornamon teosmyyntinäyttelyssä 7.3.-16.3.2014\nOrnamon teosmyyntinäyttely on parhaillaan käynnissä Helsingin kaapelitehtaalla. Tervetuloa tutustumaan Samulin ja 98 muun taiteilijan teoksiin!\nSamulin tulevia näyttelyitä vuodelle 2014\nSeuraava näyttely on Kaapelitehtaalla Ornamon teosmyyntinäyttely. Tämän jälkeen Tampereella Keskusgalleriassa on yhteisnäyttely Netta Tiitisen kanssa. Keskusgallerian näyttely on esillä maaliskuun ajan. Kesällä Samuli on kutsuttuna perinteikkäässä Hartolan kesänäyttelyssä Maila Talvio -salongissa. Syksyllä Samulin taidetta on esillä Seinäjoen Taidehallissa järjestettävässä kansainvälisessä Bothnia Biennale -näyttelyssä Määränpää: Seinäjoki, jonka kuraattoreina toimivat Sanna Karimäki-Nuutinen ja brittiläinen nykytaiteen kuraattori Ben Eastop.\nKiitos kaikille kuluneesta vuodesta. Hyvää Joulua ja Luovaa Uutta Vuotta 2014! Toivottavat: Pykälistön tontut, Samuli & Kari\nSamulilla Elävä näyttely S-galleriassa\nS-Galleriaan aukeaa 18.11.2013 – 13.12.3013 väliseksi ajaksi Samulin ”Elävä näyttely”. Näyttely koostuu veistoksista, jotka kuvastavat luontoa ja luonnon voimia. Näyttely elää fyysisesti kuukauden aikana muuttaen muotoaan. Cityeläimet ovat keskeinen osa näyttelyn runkoa, niiden lisäksi näyttelyssä on esillä uusi ”Bookbird”- veistossarja. Näyttelyn materiaaleina ovat kovat ja kestävät teräkset, pronssi, graniitti sekä poltettu puu. Samulin ”Citybird” palkittiin S-taidepalkinnolla keväällä 2013 ja näyttely on samalla hänen palkintonäyttelynsä.\nValoa Belgiassa 19-20.10.2013\nKari ottaa osaa Belgiassa järjestettävään Light in the city-konferenssiin. www.valonkaupunki.jyvaskyla.fi\nSamuli Alosen seuraava yksityisnäyttely Helsingin Ässäkeskuksessa, S-Galleriassa 18.11.-13.12.3013. Lämpimästi Tervetuloa!\nSamuli on mukana 18.-22.9.2013 järjestettävillä ArtHelsinki-messuilla galleria Contempon osastolla numero 5 h24. Samalla osastolla ovat myös Netta Tiitinen, Kia Taegen ja Mika Törönen. Messuilla laaja kattaus kotimaista ja kansainvälistä taidetta. Lisää aiheesta: ArtHelsinki\nSamulin ja Netta Tiitisen yhteisnäyttely Pariisissa.\nNäyttely järjestetään Pariisilaisessa Nicholas Flameliin galleriassa, galleria Contempon tuottamana. Netta Tiitinen palkittiin tänä vuonna yleisön suosikkina Salmelan taidekesässä. Yhteisnäyttelyssä luonto ja lapset kohtaavat elämän poluilla.Näyttelyn kummeina toimivat europarlamentaarikko Anneli Jäätteenmäki ja Pariisin Suomi-instituutin johtaja, Meena Kaunisto.\nSamuli veisti Neste Oil Rallin 2013 pääpalkinnot.\nPronssisten palkintoveistosten työnimenä on "Vääntöä". Voitto ja palkinnot menivät tänä vuonna Ranskaan Sebastien Ogierille ja hänen kartanlukijalleen Julien Ingrassialle.\nPykälistö mukana Euroopan rakennusperintöpäivät - julkaisussa 2013.\nPykälistö on teemajulkaisussa mukana ainoana keskisuomalaisena kohteena. Lisätietoja Pykälistöstä osana ERP-teemavuotta löytyy osoitteesta www.rakennusperinto.blogspot.fi\nSamulin "Cityhirvi"-perhe muutti pysyvästi Äänekosken Hirvaskankaalle.\nTaideteos koostuu kolmesta hirvihahmosta. Teos on pituudeltaan noin kuusi metriä pitkä ja korkeuttakin lähes neljä metriä. Teos kuvastaa Hirvaskankaan kasvua ja vetovoimaisuutta. Pienenä yksityiskohtana on kullattu sarvenhaara, joka kuvastaa kuntaliitoksia. Tilaajina ovat Äänekosken kaupunki ja Suomen valtio.\nSamuli esiintyy MTV3:n "Suomessa on Yritystä-tarinoita yrittäjyydestä"-ohjelmassa.\nSamulin "Citybirds" voitti S-taidekilpailun\nHelsingin finaalissa oli viisitoista ehdokasta, joista voittajaksi selviytyi Samuli. Palkinnon luovutti SOK:n pääjohtaja Kuisma Niemelä. Ässäkeskuksen henkilökunta (2300henkilöä) äänesti finalistien joukosta kolme parasta taideteosta. Isä Kari Alosen "Järjenvaloa" sijoittui äänestyksessä toiseksi ja kolmanneksi eniten ääniä sai Anna-Mari Vierikko. Voittajan ratkaisi taidekonsultti Pauliina Laitinen-Laiho. Lisää aiheesta: www.s-galleria.fi\nIsä ja Poika S-Taidepalkintokilpailun Finaaliin\nKari ja Samuli pääsivät SOK:n valtakunnallisen taidekilpailun finaaliin. Lisää kilpailusta osoitteessa: www.s-galleria.fi\nKarin teokset osana NowHere Finland-näyttelyä nyt Valenciassa\nMikäli jäi Madridin näyttely väliin, voi Karin kiven, lasin ja valon yhdistämistä käydä katselemassa Valenciassa aina 12.5.2013 asti. Tarkemmat yhteystiedot: Valencian Museo\nKarin ja Samulin Alkuvoimaa-yhteisnäyttely Kotkan Maretariumissa\n"Maretariumin maalis-huhtikuun vaihtuva näyttely tarjoaa samalla kertaa voimakasta ja herkkää, vahvasti luontoon nojautuvaa veistostaidetta...Maretariumissa esillä olevat työt ovat syntyneet pääosin vuosina 2012-2013." Tervetuloa näyttelyyn! Lisää aiheesta: www.maretarium.fi\nKarilla näyttely Gumbostrand Konst & Formissa 1.2.-17.2.\nKarin uusimpia valoaiheisia teoksia näytteillä Gumbostrandin Pop-Up-näyttelyssä, jossa esillä myös Vilmalotta Olivia Schafhauserin hienoja töitä. Pop-Up näyttely avoinna 1.2.2013 alkaen pe-la 11-17 ja su 11-16. Tervetuloa näyttelyyn! Lisää aiheesta: www.gumbo.fi\nKarin teokset koskettavat Madridissa osana NowHere-näyttelyä\nNowHere Finland-näyttely on saanut positiivista huomiota Espanjan mediassa. Espanjan suurimman sanomalehden, El Paisin, mukaan Karin teokset paitsi luovat luonnollisesti pehmeän ilmapiirin, myös ottavat kantaa kertakäyttökulttuuria vastaan. Lisää aiheesta: Suurlähetystön sivu\nSamuli mukana Gumbostrand Konst & Formin avajaisnäyttelyssä.\nGumbostrand Konst & Formin ensimmäinen näyttely on koottu nuorten, pohjoismaisten taiteilijoiden töistä. Mukana on 28 kansainvälisestikin kiinnostavaa aikamme kuvaajaa. 28x Gumbostrand -näyttely on avoinna 25.11.2012 alkaen ke - la 11-18 ja su 11-17 Tervetuloa ! Lisää aiheesta: www.gumbo.fi\nSamulin veistoksia Helsingissä\nSamuli Alosen veistoksia esillä Helena Karihtalan uudessa studiossa ja Marjukka Uusitalon Showroom Galleriassa Helsingissä osoitteessa Abrahaminkatu 8. Tervetuloa!\nSamulin Citybird palkinnoksi asuntomessukilpailun voittajalle\nJyväskylän tulevat asuntomessut 2014 palkitsivat Äijälänrantaan tulevan aidan suunnittelukilpailun voittajat Samuli Alosen "Citybird" linnuilla. Parhaimmat onnittelut voittajille ! www.asuntomessut.fi\nSamuli tuunasi taidekeinutuolin "Kesytetty" hyväntekeväisyyshuutokauppaan.\nTervetuloa tutustumaan taidekeinutuolehin Habitareen keskiviikko 12.- sunnuntai 16.9.2012 sekä "huutamaan" nettiin! Taidekeinutuolit ovat parhaillaan nettihuutokaupassa Bukowskis Marketissa: Taidekeinutuolien huutokauppa\nSamuli tekee Neste Oil Rallyn pääpalkinnot\nSamuli Alonen työstää parhaillaan Neste Oil Rally 2012 pääpalkintoja Pykälistössä. Palkintoteokset on valmistettu pronssista ja Korpilahden mustasta graniitista. Teoksen nimi on "Vääntöä". Jyväskylän Neste Oil Rally ajetaan 1.8-4.8.2012. Tilaajana on AKK Motorsport. Palkinnot tulevat olemaan esillä Jyväskyän Paviljongin aulassa.\nSamuli Alonen pääsi tuunaamaan Eimin valmistamasta keinutuolista taideteoksen. Valittujen taiteilijoiden tuunaamat taidekeinutuolit tulevat esille syksyllä 2012 Habitareen ja ne huutokaupataan Bukowskis Marketissa. Aiheesta lisää: Keinutuolenkokoontumisajot.fi ja www.facebook.com/keinarit\nPaviljongin "Paikka Auringossa"\nKari ja Samuli Alosen yhteistyönä toteuttama taideteos "Paikka Auringossa” paljastetaan, kun Keskimaa Osk:n Sokos Hotel Paviljonki avataan messu- ja kongressikeskus Jyväskylän Paviljongin yhteyteen tiistaina 19.6.2012. Taideteos on sijoitettu hotellin ylimpään kerrokseen.\nSamuli Alonen voitti Billnäsin nykytaidekilpailun (Helsingin sanomat)\nJyväskyläläinen kuvanveistäjä Samuli Alonen on voittanut Billnäs Young Artists 2012 -nykytaidekilpailun. Billnäsin Ruukki palkitsee metallia ja kiveä työstävän Alosen ostamalla kaksi hänen veistostaan. Lisäksi kilpailussa jaettiin kunniamaininnat Kaija Hinkulalle, Teemu Kankaalle ja Simo Mantereelle.\nKilpailu on osa samannimistä näyttelyä, jonka avajaisia vietetään ensi lauantaina. Palkintoraatiin kuuluivat Billnäsin Ruukin omistaja Olli Muurainen, kansanedustaja Maarit Feldt-Ranta (sd), Helsingin kaupungin taidemuseon johtaja Janne Gallen-Kallela-Siren sekä innovaattori, tutkija ja kuraattori Sam Inkinen.\nNäyttely on avoinna seuraavasti, Tervetuloa: 26.-27.5. klo 11-16 28.5.-24.6. välisenä aikana Billnäsin Ruukilla vieraileville kokousryhmille 25.6.- 5.8. välisenä aikana ti-su klo 11-16 5.8.-31.8. välisenä aikana Billnäsin Ruukilla vieraileville kokousryhmille\nBillnäs Young Artists -näyttelykilpailun ja näyttelyn toteutuksen hoitaa ArtShortCut Oy. Lisätiedot ja taiteilijoiden sekä raadin haastattelupyynnöt: Markus Hilden, ArtShortCut Oy, 0443639961, press(a)artshortcut.com\nSamuli Alonen valittiin Billnäs Young Artists 2012-näyttelyyn\nSamuli Alonen ja taideteokset Helsingin Kaapelitehtaalla Ornamon Teosmyyntinäyttelyssä.\nNäyttely on avoinna yleisölle 9.-18.3.2012. Osoite: Kaapelitehtaan Puristamo,Talbergintie 3 C, Helsinki\nPykälistön vahtitupa-alue palkittiin Keski-Suomen vuoden kulttuuriympäristöpalkinnolla\nSamuli Alosen Citybird linnut voittoon Vuoden Koskettavin veistos 2011 kilpailun yleisöäännestyksessä!\nKari Alosen "Kiven Hehku" valittu NowHere Finland 2012 muotoilunäyttelyyn\nKari Alosen "Kiven hehku" taideteokset on valittu NowHere Finland 2012 muotoilunäyttelyyn. Näyttely on osa helsinki Word Design Capital 2012-ohjelmaa. Juryn jäseninä olivat muotoilija Harri Koskinen, professori Pirjo Kääriäinen, graaffinen sunnittelija Timo Berry ja muotoilun läänintaiteilija Paula Susitaival. Lisää aiheesta: Nowherefinland.fi\nSamuli Alosen Citybird-veistokset jatkoon vuoden koskettavin veistos 2011 -kilpailussa\nVuoden koskettavin veistos 2011 kilpailussa Samulin Citybird- veistokset pääsivät jatkoon ja esille Helsinkiläiseen Galleria Kaarisiltaan Sanomataloon. Avajaisten kunniavieraana oli tasavallan presidentti Tarja Halonen. Näyttely on esillä 26.10.-20.11.2011.\nKilpailun järjestivät Suomen Kuurosokeat ry ja Kuvanveistäjäliitto. Aiheesta ja näyttelystä lisää:\nKari Alosen "Elämänkoulu" nähtävissä Jyväskylän ammattikorkeakoulun kampusalueella\nKari Alosen "Elämänkoulu" taideteos paljastettiin 8.9.2011 Jyväskylän Amattikorkeakoulun kampusalueella Rajakadulla. Teos koostuu kolmesta osasta, jotka kuvaavat Amattikorkeakoulun arvoja Luottamus, Vastuu ja Luovuus. Teos on valmistettu Corten-teräksestä ja ruostumattomasta teräksestä. Olennaisena osana taideteosta on valaistus, jonka on suunnitellut valosuunnittelija Anukka Larsen.\nGalleria Contempo esittelee Helsingin nykytaidemessuilla Samuli Alosen veistoksia\nArtHelsinki 2011; Galleria Contempo esittelee Helsingin nykytaidemessuilla Samuli Alosen veistoksia 14.-18.9.2011. Galleria Contempo löytyy osastolta 3F 19, Tervetuloa ! www.arthelsinki.com\nSamuli Alonen veisti Neste Oil Rally Finland 2011 pääpalkinnot\nSamuli Alonen veisti Neste Oil Rally Finland 2011 pääpalkinnot pronssista ja Korpilahden mustasta graniitista. Palkinto teoksen nimi on "Vääntöä". Teos on esillä Jyväskylässä Paviljongin aulassa MM-rallin ajan aina lauantaihin 30.7.2011 asti. Työn tilasi AKK-Motorsport Oy. Lisäksi rallin positiivisin yllättäjä kuljettaja palkitaan Citybid-lintuveistoksella . Lisää aiheesta Kuka vie jyväskylässä veistetyn rallipalkinnon kotiinsa?.\nDesign Alonen edustettuna Viitasaarella\nToritimantti-veistos paljastettu kesäkuussa 2011 Viitasaarella ja teos odottaa Torikulman laidalla syksyiltoja, jotta timantti pääsee "syttymään" täyteen loistoonsa. Kiitoksia tilaajalle Järvi Suomen Asunnot Oy ja Viitasaaren kaupunki\nSamuli Alosen "TORITIMANTTI" -valoveistos valmistuu kesäksi 2011 Viitasaaren kaupungin torille. Veistos sijoittuu Torilulman laitaan ja se toteutetaan yhteistyössä Järvi-Suomen Asunnot oy ja Viitasaaren kaupunki\nDesign Alonen edustettuna Turussa\nSamuli Alosen "Neito" veistoksen voi nyt bongata Turun kävelykadulta Rento Barin nurkalta ja Citybird linnut ihmettelevät myös kaupungin menoa.\nSamulin töitä nähtävillä Helsingissä\nSamuli Alosen veistoksia esillä Helsingissä galleria Contempossa, osoitteessa Lönnrotinkatu 23. www.galleriacontempo.fi